Skull & Bones Lancarkan ‘Insider Program’, Jemput Pemain Cuba Versi Awal

Skull & Bones kini boleh dikatakan sebagai antara game Ubisoft yang paling lama tergendala pembangunannya.
Terbaharu, Ubisoft telah berkongsikan satu perkembangan baharu mengenai game bertemakan lanun itu, namun ia bukanlah seperti yang kita harapkan.
Satu Insider Program telah dilancarkan untuk Skull & Bones, di mana program ini menjemput para pemain yang berminat untuk mencuba versi awal game itu. Objektifnya tidak lain dan tidak bukan adalah untuk mendapatkan maklum balas dan data secara nyata bagi mengenalpasti bug dan glitch seterusnya menambahbaik game tersebut.
Tentunya program ini memerlukan para pemain tersebut menandatangani perjanjian tanpa pendedahan (Non Disclosure Agreement, NDA), di mana sebarang butiran daripada sesi percubaan itu tidak boleh dikongsi kepada umum.
Bagi yang berminat, boleh mendaftar di pautan ini.

We are kicking off our Insider Program, a unique opportunity for a selected few to test early versions of Skull and Bones & share feedback. Apply now if you think you have what it takes!— Skull & Bones (@skullnbonesgame) March 9, 2022

Skull & Bones telah melalui bermacam perubahan sejak pertama kali diumumkan pada acara E3 2017.
Ubisoft mendedahkan yang Skull & Bones kini dibangunkan dengan fokus sebagai sebuah game multiplayer. Mereka akan menampilkan gameplay yang memfokuskan kepada multiplayer dan co-op dalam persekitaran open-world yang luas dengan latar belakang fantasi.
Ketika pertama kali Skull & Bones diumumkan, ia digambarkan sebagai sebuah game eksplorasi di Lautan Hindi yang boleh dilakukan bersama rakan-rakan ataupun secara solo.


Gameplay Metal Gear Survive Dari Demo Di TGS 2016

Aksi co-op menentang zombie dalam Metal Gear Survive!

Metal Gear Survive adalah kesinambungan daripada Metal Gear Solid V: Ground Zeroes selepas Big Boss dan Kazuhira Miller melepaskan diri, dan askar-askar Mother Base disedut memasuki wormhole yang membawa mereka ke sebuah dunia gurun yang merbahaya!
Menurut Konami, Metal Gear Survive akan membawa aksi, stealth, dan co-op yang menarik untuk peminat-peminat siri Metal Gear. Bilangan maksimum pemain untuk mode co-op adalah sebanyak 4 orang, sama seperti Metal Gear: Peace Walker.
Metal Gear Survive juga dikatakan bakal diterbitkan pada harga yang lebih murah daripada 60USD (~RM240).


James Marsden Bakal Lakonkan Watak Dalam Filem Sonic The Hedgehog

Lepas filem X-Men, lama tak nampak pelakon Cyclops ni. Baru-baru ni dia berlakon dalam Westworld pulak.

Menurut Hollywood Reporter, James Marsden bakal melakonkan watak di dalam Sonic The Hedgehog Movie!

Tak pasti pulak karakter apa yang akan dimainkan oleh Marsden, tapi Sonic The Hedgehog Movie ini nanti akan menggabungkan live action dan CG.
Filem ini nanti akan diarah oleh Jeph Fowler (pengarah Gopher Broke) dan diterbitkan oleh Tim Miller (pengarah Deadpool). Oren Uziel (penulis The Cloverfield Paradox, 22 Jump Street) pula sedang menulis draft bagi filem ini yang akan ditayang bermula 19 November 2019 nanti.

Agak-agak budak-budak sekarang kenal ke betapa hebatnya Sonic ni?


Lightsaber Kini Di Dalam Fortnite!

May the Force be with you bila korang terjumpa players bawak lightsaber…

Ramai yang tak dapat join event Fortnite Star Wars di mana hadirin dapat lightsaber dan blaster Star Wars. Sekarang, untuk masa terhad, korang boleh dapatkan lightsaber korang sendiri. Hanya cari crate Star Wars untuk dapatkan lightsaber dan jadilah Jedi atau Sith ikut citarasa.

Insane Fortnite Live event! We got lightsabers! pic.twitter.com/eQX6AKQiQg
— Devonte (@ItsDevontee) December 14, 2019

Challenge berasaskan Star Wars  dan emote Star Wars boleh di-unlock. Epic turut bagi TIE Whisper glider sebagai tanda kemaafan selepas ramai gagal memasuki event tersebut. Korang dah dapat belum?

WHAT!!!!! pic.twitter.com/FGi34AgH49
— dakotaz (@dakotaz) December 14, 2019


Battlefield 1: Pelbagai Update Akan Datang, Tambahan 5 Flag Di Suez

Battlefield 1 telahpun dilancarkan sepenuhnya. Kini tiba masanya untuk DICE mengeluarkan kemaskini-kemaskini yang sepatutnya.

Dalam blog post terbaru, DICE telah menyenaraikan beberapa perancangan mereka dalam menambahbaik dan menyokong Battlefield 1 selepas pelancaran. Berikut adalah beberapa kemaskini yang akan dilancarkan tidak lama lagi:

Server khas untuk mode Hardcore akan ditambah.
Perubahan di map Suez. 5 capture points untuk gamemode Conquest akan ditambah, yang mana kini hanya terdapat 3 capture points.
Battlefest yang akan bermula pada 16 November – memperkenalkan livestream, community missions, Battlepack unik, dan banyak lagi.
Memperkenalkan Custom Games: Fog of War.
Membuka pilihan untuk menyewa Server.
Melancarkan beberapa tweaks dan balancing bagi menambahbaik gameplay pada bulan November ini.
Melancarkan map percuma terbaru, Giant’s Shadow pada bulan Disember nanti.

Anda boleh baca pengumuman DICE ini dengan lebih lanjut di sini.

Sebelum ini, Premium Pass telahpun diumumkan DICE, yang bakal membawakan DLC untuk Empayar Rusia dan Perancis.


Kholat: Jom mengembara di pergunungan Russia!

Minat Survival Horror? Game yang bakal tiba di PS4 ini adalah berdasarkan kisah benar yang diberi nama Dyatlov Pass incident.
Kholat adalah sebuah game daripada studio dari Poland bernama IMGN.PRO. Game ini adalah berdasarkan Dyatlov Pass incident yang berlaku pada 1959 di kawasan pergunungan Russia yang dikenali sebagai Kholat Syakhl yang boleh ditranslate kepada “Pergunungan Maut”.
Dalam game ini, korang perlu menyelamatkan diri dari terperangkap di kawasan pergunungan Kholat. Terdapat pelbagai puzzle dan klue untuk korang kutip bagi mendapatkan jalan keluar.
Bagi mereka yang ingin tahu dengan lebih lanjut tentang kejadian misteri ini, sila lawati peta interaktif yang disediakan oleh pihak developer.
Kholat akan berada di PSN Store mulai 8hb March 2016. Bagi PC gamers, Kholat boleh didapati melalui Steam pada harga RM 16.34. Harga promosi ini terhad hingga 6hb Februari 2016.
JomBaca: 10 Game horror yang gamers patut cuba!


Apex Legends Capai 50 Juta Pemain Dalam Sebulan, Fortnite Ambil Masa Lebih 16 Minggu

Apex Legends telah merekodkan satu lagi pencapaian yang cukup membanggakan.

Respawn telah mengumumkan bahawa Apex Legends telah mencapai 50 juta pemain berdaftar dalam masa sebulan ia dilancarkan. Statistik ini diumumkan melalui satu video yang dimuatnaik — yang mana turut memaparkan beberapa klip video popular oleh komuniti, serta beberapa hasil seni lukisan (artwork) oleh peminat.
Korang boleh tontonnya di bawah:

Sebagai perbandingan, penganalisis terkenal, Daniel Ahmad telah berkongsikan sedikit statistik antara Apex Legends dengan Fortnite. Apex Legends mengambil masa masa hanya sebulan untuk mengumpulkan 50 juta pemain, manakala Fortnite pada minggu ke-16 cuma mampu untuk mengumpulkan 45 juta pemain.

Number of Apex Legends players after:
8 hours – 1m1 day – 2.5m3 days – 10m1 week – 25m 4 weeks – 50m
Number of Fortnite BR players after:
2 weeks – 10m6 weeks – 20m11 weeks – 30m 16 weeks – 45m
— Daniel Ahmad (@ZhugeEX) March 4, 2019

$EA has a certified hit on its hands. #ApexLegends continues to grow it’s player count at a faster rate than Fortnite’s launch.
50 million in 28 days. pic.twitter.com/RagPU99T9i
— Roundhill Investments (@roundhill) March 4, 2019
Apex Legends kini boleh dimainkan secara percuma di PC, PS4 dan Xbox One.


Apa Yang Menarik Dalam Apex Legends: Season 3: Meltdown? Map, Hop Up dan Legend Baru!

Sejak pelancaran Apex Legends, game ini boleh dikatakan sebagai game genre Battle Royale yang paling menarik selain PUBG dan Fortnite. Apex Legends baru sahaja memasuki Season 3: Meltdown pada 2 Oktober lalu.
Season 3 membawakan tiga tambahan yang besar iaitu dari segi map, weapon dan Legend.
PENGENALAN MAP BARU
World’s Edge.
Respawn telah mengambil keputusan untuk membuat perubahan dari segi map, kegunaan Legends, weapon attachment dan yang paling dinantikan, pengenalan Legend yang baru. Season 3 Apex Legends membawa wajah yang baru dengan penukaran map King’s Canyon ke World’s Edge, yang mana World’s Edge adalah map yang lebih besar daripada King’s Canyon. Map ini mempunyai beberapa sektor baru dan pada masa ini, ramai setuju Capitol City adalah Skulltown yang baru.
Capitol City.
CRYPTO, PAKAR PENGAWASAN

Crypto merupakan Legend yang dinantikan oleh ramai semenjak diberitahu semasa Season 2. Crypto adalah Legend yang mempunyai drone yang membolehkan pasukannya melihat musuh di tempat yang ingin diserang pada radius tertentu. Bukan itu sahaja, Crypto juga boleh memasuki sistem untuk membuka pintu dan mengambil “respawn beacon” jika rakan sepasukan mati. Ultimate Crypto adalah dengan menggunakan drone untuk stun enemy dan menurunkan shield 50% jika shield level 3.
ANVIL RECEIVER DAN DOUBLE TAP
Hop up seperti Skullpiercer (Level 4 rarity) dan Distruptor Rounds (Level 3 rarity) telah dikeluarkan dari game dan mereka memperkenalkan dua hop up baru iaitu Double Tap (Level 3 rarity) dan Anveil Receiver(Level 4 rarity).
Kiri: Skullpiercer (Level 4 rarity), kanan: Disruptor Round (Level 3 rarity)
Hop up Double Tap (Level 3 rarity) direka khas untuk Eva-8 Auto Shotgun dan G7 Scout Rifle. Dengan menggunakan hop up ini, setiap tembakan akan mengeluarkan 2 das peluru tetapi ia membuatkan tembakan weapon ini menjadi lebih lambat.
Double Tap pada G7 Scout Rifle.
Hop up yang kedua adalah Anvil Receiver (Level 4 rarity) yang dibuat khas untuk R-301 dan Flatline. Hop up ini digunakan apabila kedua-dua assault rifle berada dalam mode “single shot” untuk menggunakan hop up tersebut. Hop up ini memberi damage seperti Wingman dengan tembakan peluru yang melakukan 45++ damage.
Anvil Receiver pada Flatline.
Selain itu, Season 3 telah mengemukakan Battle Pass loot yang mengikut tema Meltdown mereka. Nantikan artikel seterusnya untuk review Battle Pass Season 3: Meltdown di Apex Legends.
Apex Legends boleh dimainkan secara percuma di PC, PS4 dan Xbox One.


Netflix Dan Ubisoft Umum Kerjasama Untuk Bikin Siri Live-Action, Anime Assassin’s Creed

Syarikat streaming gergasi, Netflix dan syarikat penerbitan game terkemuka, Ubisoft telah mengumumkan kerjasama untuk membikin pelbagai kandungan Assassin’s Creed.
Menurut Deadline, Netflix dan Ubisoft telah mencapai kata sepakat untuk membangunkan siri live-action, animasi dan anime adapatasi daripada francais video game yang cukup popular di seluruh dunia itu.
Untuk kandungan pertama, siri live-action epik Assassin’s Creed kini dalam pembangunan. Siri ini akan mendapat sentuhan Jason Altman dan Danielle Kreinik dari Ubisoft Film & Television sebagai penerbit eksekutif. Mereka kini sedang mencari seseorang untuk menggerakan siri ini (showrunner).
Pada ketika ini, Ubisoft Film & Television mempunyai banyak projek yang berada di tahap produski yang berbeza, antaranya termasuklah filem Tom Clancy’s The Division (Netflix), Rabbids (Lionsgate), Just Dance (Screen Gems), dan Beyond Good & Evil (Netflix).


Tekken 7 Dah, Tekken X Street Fighter Mana Daa?

Sejak di-announce pada 2010, Tekken X Street Fighter (TxSF) masih lagi menjadi tanda tanya! Harada-san, mana dia game yang dijanjikan itu?

Crossover antara francais fighting game Bandai Namco dan Capcom dalam bentuk game 3D ini masih belum ada khabar berita. Akhirnya kita dikejutkan dengan berita Tekken 7 dan Street Fighter 5 – walaupun TxSF sebenarnya di-announce untuk last gen console!

Designer Tekken Michael Murray berkata; “TxSF masih dalam pembikinan. Sukar untuk kami lancarkan TxSF dengan pengumuman Tekken 7. Buat masa sekarang, kitorang menumpukan perhatian kepada Tekken 7.”
Game Director Tekken Katsuhiro Harada pula berkata; “Kesemua character, polygon model, moveset dan in-game fighting system telah lama disiapkan! Cuma menanti masa sesuai untuk di-release!”

Walaubagaimanapun, kita mungkin dapat agak macamana rupanya TxSF nih nanti dengan pengumuman Akuma yang menyertai roster fighters dalam Tekken 7: Fated Retribution tempoh hari!

Lagi membara keinginan kami terhadap TxSF selepas melihat video ini! Sememangnya mimpi basah bagi peminat-kipas-susah-mati fighting games lah! Sementara itu, kita hanya boleh berharap dan terus berharap ajelah.


Banyak Babak Dalam Anime The Witcher Tidak Boleh Dilakukan Dalam Bentuk Live-Action

Awal tahun ini, kita dikejutkan dengan pengumuman The Witcher: Nightmare of the Wolf, sebuah filem anime yang bakal diterbitkan oleh Netflix. Apa yang sudah kita ketahui sebelum ini ialah ia merupakan prekuel kepada musim pertama live-action The Witcher, yang membawakan Vesemir, mentor kepada Geralt, semasa muda sebagai hero.
Ketika bercakap kepada Comicbook.com, salah seorang penulis untuk filem anime ini, Beau DeMayo, ada berkongsikan beberapa butiran baharu untuk projek ini — antaranya seperti beberapa babak dalam filem anime itu nanti yang tidak akan dapat direalisasikan dalam bentuk live-action.
“Sesuatu dengan magik dan raksasa dan pengembaraan dan babak percintaan yang kamu tidak semestinya perlu menggunakan live-action sebagai medium untuk disampaikan,” ujar DeMayo. “Dan saya fikir bila penonton lihat anime ini apabila ia dilancarkan, ada beberapa keputusan spesifik yang kami buat. Dan skrip itu sendiri, ada beberapa perkara yang ia menggunakan kelebihan dari animasi yang mana hanya animasi yang boleh lakukannya.”
“Dan itu adalah apa yang saya paling teruja yang saya tak sabar untuk para peminat menyaksikannya. Bila kamu tonton anime ini nanti, ia bukan sahaja peristiwa, ia tentang apa yang Studio Mir mampu lakukan. Sesuatu yang rakan kongsi kami di divisi anime Netflix mampu lakukan. Ia sesuatu… satu jalan cerita yang tak dapat disampaikan dalam live-action dalam apa jua cara, bentuk atau gaya.”
Untuk filem anime ini, Netflix akan bekerjasama dengan studio terkenal dari Korea, Studio Mir — yang pernah mencipta The Legend of Korra dan Voltron: Legendary Defender.
Deskripsi yang didedahkan setakat ini ialah “Lama sebelum menjadi mentor kepada Geralt, Vesemir memulakan perjalanannya sendiri sebagai seorang Witcher selepas Deglan yang misteri menuntutnya melalui Law of Surprise.”
Tiada tarikh mula tayang yang didedahkan setakat ini, namun mereka menjadualkan The Witcher: Nightmare of the Wolf akan dikeluarkan sebelum musim kedua live-action The Witcher bermula.


Respawn Umumkan Game VR Medal of Honor Untuk PC, Bakal Tiba Tahun 2020

EA dan Respawn Entertainment telah mengumumkan kerjasama bersama Oculus Rift untuk sebuah game virtual-reality (VR) dari siri game Medal of Honor.
Digelar Medal of Honor: Above and Beyond, game ini bakal dilancarkan untuk platform PC pada tahun 2020. Semestinya, game ini bakal membawakan satu pengalaman pertempuran Perang Dunia Kedua dalam suasana VR yang cukup mengasyikkan.
Lebih menarik, Pengarah game ini, Peter Hirshmann telah mengesahkan bahawa mode multiplayer akan ditampilkan ke dalam game ini.
Korang boleh layan trailer di bawah, yang turut menunjukkan gameplay Medal of Honor: Above and Beyond:


Filem Adaptasi BioShock Kini Sedang Dibikin Oleh Netflix

Netflix telah mengumumkan satu lagi filem adaptasi dari video game yang bakal mereka terbitkan.
Kali ini adalah francais shooter terkenal, BioShock.
Berita ini diumumkan dalam satu tweet ringkas, mendedahkan yang Netflix, 2K dan Take-Two Interactive kini sedang bekerjasama untuk menghasilkan sebuah filem adaptasi Bioshock.
Walau bagaimanapun, tiada sebarang butiran lanjut dikongsikan. Apakah ianya filem live-action atau animasi? Semuanya belum didedahkan lagi.

Netflix, 2K and Take-Two Interactive are partnering to produce a film adaptation of the renowned video game franchise BioShock.— Netflix Geeked (@NetflixGeeked) February 15, 2022


PS5 Dilaporkan Akan Boleh Gunakan Controller DualShock 4 Dari PS4

Sony sudah mengesahkan sebelum ini bahawa PS5 bukan sahaja boleh mainkan game PS4, malah akan boleh main online multiplayer bersama pemain di PS4. Malah ada juga ura-ura yang mengatakan bukan sahaja game PS4, malah game PS3, PS2 dan PS1 juga akan boleh dimainkan di PS5.
Terbaru, satu lagi laporan telah muncul yang positif memihak ke arah pengguna. Controller DualShock 4 dari PS4 dilaporkan akan boleh digunakan untuk PS5. Senang kata, PS5 nanti boleh menggunakan controller baru yang datang bersama konsol itu kelak, atau boleh juga menggunakan DualShock 4.
Laporan ini datang dari RespawnFirst, yang mana mereka mengatakan bahawa beberapa sumber mereka telah mengesahkan perkara ini.
Kalau kita ingat, dev kit PS5 yang tersebar awal bulan lalu, kita dapat lihat konsol itu dicucukan dengan DualShock 4. Dan sumber RespawnFirst juga mengesahkan lagi bahawa bukan sahaja dev kit, malah DualShock 4 akan tetap boleh dimainkan di konsol pasaran PS5 nanti.
https://twitter.com/Alcoholikaust/status/1200796076535623681?s=20
Apatah lagi, keupayaan menggunakan DualShock 4 di PS5 ini lebih tidak mengejutkan apabila lakaran paten controller untuk PS5 boleh dikatakan sangat seiras dengan controller PS4.
Sekiranya laporan ini adalah sahih, semestinya ia merupakan satu berita baik untuk semua pemain. Kita tidak perlu membeli controller PS5 tambahan untuk bermain game local multiplayer kerana boleh saja menggunakan DualShock 4 dari PS4.
Apa-apa pun, seperti biasa, jangan terlalu mengharap selagi fungsi ini belum disahkan secara rasmi oleh Sony.


I Am Batman! Kini Giliran Telltale Pulak Buat Kisah Bruce Wayne!

Studio Telltale yang terkenal dengan genre graphic adventure kini berpeluang bermain dengan watak-watak siri Batman pula! Terbaik!

Dijangka akan diterbitkan sekitar bulan 9 nanti, siri Batman keluaran Telltale games ini mempersembahkan watak-watak seperti Batman, Two-Face, Alfred, Commisioner Gondon, Catwoman dan banyak lagi!
Menurut Kevin Bruner selaku CEO kepada Telltale games, studio tersebut sedang bekerja keras untuk memastikan pengalaman yang hebat kepada pemain. Penceritaan yang menarik pasti menanti peminat dalam kehidupan Bruce Wayne selaku hartawan di siang hari dan penegak keadilan di malam hari di bandar Gotham.

Siri Batman ini bakal menerima sentuhan grafik serupa dengan games Telltale yang sebelum ini iaitu The Wolf Among Us dan The Walking Dead. Ia diinspirasikan oleh pelukis komik seperti Jim Lee, Greg Capullo dan Neal Adams.


Sébastien Loeb Rally EVO: Alami Pengalaman Simulasi Perlumbaan Rally!

Satu lagi siri simulasi perlumbaan rally bakal berada di pasaran. Tidak syak lagi game ini ingin mencabar siri Dirt keluaran Codemasters. Apa lagi jom mencubanya secara percuma!

Sébastien Loeb Rally EVO merupakan sebuah game simulasi perlumbaan rally dan bakal memaparkan lebih 50 buah kereta untuk digunakan dalam perlumbaan.
Game ini juga bakal membawa pemain dalam 8 buah pertandingan rally seperti Pikes Peak International Hill Climb dan European Rallycross Championship. Di samping itu, pemain akan dibawa melenjan trek-trek rally yang panjangnya berjumlah 300 km.
Bagi mereka yang ingin mencuba demo game ini, dapatkan di page steam Sébastien Loeb Rally EVO. Bagi pemain Playstation dan Xbox, korang boleh dapatkan demo game ini di PSN dan XBL.
Game ini bakal dipasarkan mulai 30 Januari untuk PC, PS4 dan Xbox One.


Amy Hennig Kembali Membangunkan Game Star Wars Baharu, Skydance, Lucasfilm Umum Kerjasama

Veteran industri pembangunan game, Amy Hennig bakal kembali membangunkan sebuah game Star Wars baharu.
Lucasfilm Games dan Skydance New Media telah mengumumkan kerjasama untuk membangunkan sebuah game yang dipacu naratif, action-adventure, menampilkan kisah asli dalam galaksi Star Wars.
Skydance New Media merupakan sebuah studio yang baru sahaja ditubuhkan pada 2019, diasaskan dan diketuai oleh Amy Hennig, seorang pengarah dan penulis tersohor yang pernah terlibat dalam banyak game seperti Uncharted, Legacy of Kain, dan Jak and Daxter.

We are proud to announce that @LucasfilmGames is teaming up with Skydance New Media to create a richly cinematic action-adventure with an original story set in the legendary Star Wars galaxy. Read more here: https://t.co/JAUwSgAeoz pic.twitter.com/4tr4yUZNS3— Star Wars (@starwars) April 19, 2022

Sebuah game Star Wars yang dipimpin oleh Hennig sememangnya sudah dinantikan ramai sejak sekian lama. Sebelum ini, beliau pernah terlibat dalam sebuah game Star Wars, menggunakan nama kod ‘Project Ragtag’, di bawah studio Visceral Games. Malangnya, studio itu telah ditutup pada 2017, dan projek itu telah dibatalkan pada 2019.
Secara rasminya, kerjasama antara Lucasfilm dengan Skydance ini tidak menyatakan sama ada game yang sedang dibikin itu akan menyambung Project Ragtag ataupun tidak, namun laporan daripada DualShockers mengatakan ya, ia mempunyai perkaitan dengan game yang dibatalkan itu.
DualShockers menerima info ini dari AccNgt, seorang wartawan yang pernah melaporkan tentang Star Wars Eclipse, sebelum ia diumumkan secara rasmi.
Menurut laporan ini, game Star Wars yang sedang dibangunkan Skydance akan menghidupkan semula Project Ragtag, dan kisahnya akan berlangsung dalam era Rebel Alliance, iaitu dalam timeline trilogi filem pertama.
Pengumuman ini menandakan kolaborasi kedua antara Skydance dengan Disney. Pada Oktober 2021, Skydance mengumumkan sedang membangunkan sebuah game dengan kerjasama Marvel Games. Game yang sedang dibikin itu disifatkan sebagai sebuah game yang berteraskan naratif, blockbuster action-adventure, serta menampilkan jalan cerita dan pendekatan asli dalam Marvel Universe.


Wild Hunt Kelihatan Dalam Penggambaran Musim Kedua The Witcher Netflix

Wild Hunt dalam game The Witcher 3: Wild Hunt boleh dikatakan antara antagonis paling menakutkan dalam mana-mana vidoe game. Kita mungkin akan dapat menyaksikan kumpulan ini beraksi secara nyata tidak lama lagi.
Redanian Intelligence telah melaporkan bahawa kru produksi siri The Witcher terbitan Netflix kini dalam fasa akhir penggambaran di Sauton Beach, Devon, United Kingdom. Redanian Intelligence turut mengesahkan gambar yang berlegar di internet adalah sahih, iaitu dari set penggambaran The Witcher.
Gambar tersebut adalah sekumpulan Wild Hunt sedang menunggang kuda masing-masing di persisir pantai:

Bagi yang tidak tahu, Redanian Intelligence merupakan satu laman yang sentiasa tepat dalam melaporkan berita-berita awal The Witcher.
Musim kedua The Witcher di Netflix bakal menampilkan Wild Hunt? Ah, makin tak sabar dibuatnya!


Live-Action Trailer Assassin’s Creed Origins Ini Sungguh Menyeramkan – Bawakan “Topeng-Topeng Konspirasi”

“Musuh ada bermacam-macam muka.”

Bulan hadapan, Assassin’s Creed Origins akan dilancarkan. Terbaru, Ubisoft telah mengeluarkan sebuah live-action trailer baru, yang membawakan ton yang agak menyeramkan. Menamakan trailer ini sebagai The Masks of Conspiracy (Topeng-Topeng Konspirasi), ia memberitahukan kepada kita bahawa musuh ada bermacam-macam muka.
Berkemungkinan, ini adalah teras jalan cerita yang akan dibawakan ke dalam game ini kelak, iaitu konspirasi yang dilakukan oleh mereka bertalam muka untuk menjatuhkan seseorang. Korang boleh layan di bawah:

Dalam trailer ini juga, Ubisoft mendedahkan bahawa satu lagi gameplay trailer akan dikeluarkan pada hari ini. Sama-sama kita nantikan!
Siapakah mereka bermuka-muka ini dan siapakah yang ingin dijatuhkannya? Semuanya bakal terjawab apabila Assassin’s Creed Origins dilancarkan pada 27 Oktober ini di PC, PS4 dan Xbox One.
JomBaca: Assassin’s Creed Origins Menampilkan Lebih Banyak Elemen Penyiasatan Ala-Ala Detektif Oleh Bayek Dan Isterinya, Aya


Assassin’s Creed Infinity Bukan Game Percuma, Bawa Pelbagai Elemen Kegemaran Peminat, Kata CEO Ubisoft

Ubisoft telah berkongsikan beberapa butiran baharu untuk Assassin’s Creed Infinity, iaitu nama kod yang masih digunakan untuk sebuah game besar Assassin’s Creed akan datang.
CEO Ubisoft, Yves Guillemot mendedahkan bahawa game itu kelak bukanlah sebuah game percuma (free-to-play) seperti sangkaan ramai, dan ia merupakan sebuah game yang “sangat besar”, menampilkan segala elemen yang para peminat tegar sukakan tentang siri itu.
Perkara ini diumumkan beliau semasa laporan kewangan terbaharu syarikat itu, lapor Gamespot.
Guillemot turut menyatakan yang game itu nanti akan membawakan lebih banyak elemen naratif, sebuah game yang sungguh inovatif serta menampilkan banyak elemen yang sudah wujud dalam francais tersebut sebelum ini.
Akhir sekali, beliau turut menegaskan yang pembangunan Infinity, atau apa sahaja judul rasmi yang akan digunakan kelak, masih lagi dalam fasa awal.
Julai lalu, Ubisoft telah mengumumkan yang mereka sedang membangunkan Infinity, setelah laporan awal dari Kotaku mendedahkannya.
Ubisoft tidak berkongsikan sebarang butiran lanjut ketika itu tentang bagaimana game itu akan dimainkan, walau bagaimanapun, menurut Kotaku, Infinity akan memfokuskan kepada kandungan online atau dalam kata lain, sebuah game live-service yang akan sering membawakan perubahan dari semasa ke semasa.
Berbeza dengan setiap siri Assassin’s Creed sebelum ini yang hanya akan memfokuskan kepada satu-satu tema dan latar belakang — seperti mitologi Vikings, Greek, Mesir, dan lain-lain — Infinity pula akan mengumpulkan pelbagai tema dan latar belakang dalam satu game. Melalui konsep ini, game ini kelak akan mempunyai banyak ruang untuk berkembang dalam tempoh bulan-bulan atau tahun-tahun seterusnya.
Idea untuk membangunkan sebuah game live-service untuk Assassin’s Creed dikatakan, menurut Kotaku, diinspirasikan daripada kejayaan Grand Theft Auto V dan Fortnite — sentiasa membawakan perubahan kandungan baharu serta pengalaman dramatik untuk menarik para pemain terus melekat dengan game tersebut.


Daigo Umehara Kini Di Bawah Naungan Red Bull!

Daigo ‘The Beast’ Umehara, tokoh komuniti Street Fighter, telah mengumumkan kerjasama beliau bersama Red Bull di dalam stream baru-baru ini!

Red Bull juga telah mengemaskini laman web Jepun mereka dengan profail Daigo, dan pihak pengurusan beliau juga telah mengesahkan Daigo sedang dalam perbincangan bersama Yahoo Esports!
Sumber.
Berita ini sekaligus mengesahkan Daigo tdak lagi akan ditaja oleh pengeluar perkakasan gaming, Mad Catz – tetapi mereka masih akan meneruskan ‘kerjasama’ di masa hadapan.
Sebagai Red Bull Athlete, langkah pertama yang diambil Daigo adalah mengalihbahasa buku beliau “The Will to Keep Winning” ke Bahasa Inggeris bagi pasaran Barat. Versi ini akan dikemaskini dengan kandungan baharu sejak ianya dilancarkan di Jepun pada 2012 yang lepas.
Sumber.
Buku ini akan mula dijual di EVO, ‘Olimpik’ bagi fighting game community (FGC) yang akan berlangsung pada 15 – 17 Julai di Las Vegas.
Selain Daigo, Red Bull juga telah mula menaja pemain di dalam komuniti FGC seperti William “Leffen” Hjelte; Juara EVO Darryl “Snake Eyez” Lewis dan Olivier “Luffy” Hay; serta naib juara EVO Masato “Bonchan” Takahashi.


Uncharted 4 Multiplayer Menambah Mode, Senjata Dan Banyak Lagi Dalam Kemaskini Terbaru

Naughty Dog telah mengumumkan di PlayStation Blog bahawa Jumaat ini, mereka akan membawakan kemaskini 1.21 yang bakal membawakan pelbagai kandungan terbaru.

Sebuah game mode kekal baru akan diperkenalkan, iaitu King of the Hill. Menurut blogpost itu, game mode ini akan membawakan 2 pasukan untuk merebut objektif yang bertukar-tukar bagi mengumpulkan markah yang ditetapkan. Walau bagaimanapun, apabila satu pasukan telah mencapai markah tersebut, pasukan lawannya akan mempunyai peluang terakhir untuk kembali dengan menawan Victory Hill.
Mereka juga akan menambah pelbagai items baru dan 3 senjata baru, iaitu INSAS dan Type-95, serta Competition Pistol yang memiliki skop.
Di samping itu, Naughty Dog akan membawakan Savage Starlight character skins yang diambil daripada dunia The Last of Us.

Kemaskini 1.21 ini akan dkeluarkan pada 17 Mac 2017, percuma untuk semua pemain yang memiliki Uncharted 4.


FIFA 18 Akan “Dicipta Khas” Untuk Nintendo Switch, Bakal Dilancarkan Berdekatan Dengan Platform Lain

Siri FIFA yang akan dikeluarkan untuk Nintendo Switch tahun ini adalah versi FIFA 18.

Semasa acara pendedahan Nintendo Switch yang diadakan pada bulan lalu, EA telah mengumumkan di atas pentas bahawa siri FIFA akan dilancarkan untuk konsol/handheld ini. Namun, sebarang maklumat lanjut tidak dikongsi, termasuklah nama versi FIFA itu sendiri.
Terbaru, bercakap kepada Gamereactor, ketua pegawai kompetitif EA, Peter Moore, telah mengesahkan bahawa versi FIFA 18 akan dilancarkan untuk Switch pada tahun ini. Beliau juga mengesahkan bahawa tarikh ia dikeluarkan akan berdekatan dengan pelancaran versi PC, PS4 dan Xbox One.
Tetapi versi Switch ini bukanlah straight port daripada versi-versi di platform lain itu. Kata Moore, “apa yang akan anda miliki adalah versi ciptaan khas untuk Nintendo Switch daripada pasukan pembangunan FIFA di Vancouver.” Walau bagaimanapun, beliau mengelak untuk menjawab soalan tentang bagaimana versi Switch ini akan berbeza dengan versi-versi lain.

Selain apa yang telah didedahkan ini, tiada sebarang maklumat tambahan dikongsi oleh EA. Kami menjangkakan bahawa versi Switch akan memiliki fungsi-fungsi atau mungkin juga grafik yang bakal dikurangkan. Namun, segala-galanya boleh berubah sekiranya mereka ingin membawakan sesuatu kejutan. Sama-sama kita nantikan.
Seperti biasa, FIFA 18 akan dilancarkan pada bulan September.


EA Sekali Lagi Sahkan Battlefield Seterusnya Hujung Tahun Ini, Pendedahan Tidak Lama Lagi

Kita semua pasti sudah maklum bahawa antara game terbesar yang bakal dilancarkan pada tahun ini ialah siri Battlefield yang seterusnya.
Dalam laporan kewangan terbaharu, CFO EA, Blake Jorgensen telah berkongsikan beberapa perkembangan baharu untuk game shooter peperangan yang dinantikan ramai itu.
Seperti yang pernah didedahkan EA sebelum ini, Jorgensen sekali lagi mengesahkan yang Battlefield seterusnya (yang masih belum diumumkan judul rasminya) akan dilancarkan pada penghujung tahun 2021. Malah, beliau berkata yang pembangunan game ini jauh ke hadapan daripada jadual yang ditetapkan pasukan pembangun.
Beliau menegaskan yang game ini kelak akan menampilkan “peperangan ketenteraan dalam skala penuh”, serta menggunakan kelebihan kuasa platform generasi terkini untuk membawakan pertempuran besar dan mengasyikkan dengan lebih banyak pemain daripada apa yang pernah mereka bawakan.
Ini selari dengan laporan dari orang dalam industri sebelum ini yang mengatakan Battlefield seterusnya akan membawakan 128 pemain dalam satu-satu perlawanan, satu jumlah yang tidak pernah dibawakan Battlefield sebelum ini.
Jorgensen turut meredakan sedikit persoalan para peminat apabila mendedahkan yang pengumuman rasmi tentang game ini akan diadakan sekitar musim bunga (Mac-Jun). Kalau kita perhatikan beberapa Battlefield sebelum ini, EA dan DICE kebiasaannya akan melakukan acara pendedahan pada bulan Mei.
Sama-samalah kita nantikan bilakah mereka akan mengadakan acara tersebut.
Sumber: GamesRadar


StarLadder I-League Invitational: Tonton Perlawanan CS:GO Live Di Astro Supersport 808!

Peminat Counter Strike: Global Offensive – jangan terlepas menyaksikan siaran langsung perlawanan CS:GO di kaca TV korang yang ada Astro!

Jangan ketinggalan untuk menyaksikan pertandingan StarLadder I-League Invitational – pertandingan CS:GO yang disiarkan secara langsung di Malaysia buat pertama kalinya!
Bermula dari hari ini, setiap jam 3 petang dari 20 – 22 Mei, saksikan kesemua aksi pertandingan ini secara langsung dan full HD di Astro Supersport channel 808 sekarang!


Battlefield Companion Kini Sudah Boleh Dimuat Turun

Persiapkan diri anda semua sebelum mula bertempur di medan perang Jumaat ini dengan app rasmi Battlefield ini.

Sebelum ini, DICE telah mengumumkan bahawa aplikasi mudah alih yang sebelum ini dikenali dengan nama Battlelog Mobile App akan diberikan perubahan yang besar, bakal dikenali dengan nama Battlefield Companion. Kini, ia sudah secara rasminya dilancarkan.
Anda boleh dapatkannya melalui Android di sini dan iOS di sini.

Battlefield Companion akan memiliki fungsi-fungsi yang sama dengan Battlelog Mobile App – seperti dapat melihat perkembangan pemain, stats, achievements, menukar loadout serta melihat profile rakan-rakan untuk Multiplayer. Cumanya, ia bakal memiliki nama dan interface yang berwajah baru.
Battlefield Companion akan menyokong kedua-dua game Battlefield 4 dan Battlefield 1.
Sekiranya anda tidak berminat dengan pembaharuan ini, DICE berkata anda tidak perlu untuk mengemaskini aplikasi ini, dan Battlelog Mobile App akan berjalan seperti biasa.

Battlefield 1 akan dilancarkan sepenuhnya pada 21 Oktober ini di PC, PS4 dan Xbox One.


Pemain CS:GO Saman Valve Kerana ‘Membenarkan’ Kegiatan Judi Melibatkan Skin Senjata!

Sesiapa yang up-to-date dalam scene CS:GO pasti tahu bahawa isu judi yang makin hari, makin panas telah menarik perhatian banyak pihak.

Post yang tak terkira di /r/globaloffensive tidak lekang dengan subjek tersebut, pasca bulan ini.
Subjek tersebut makin membara apabila minggu lepas, seorang pemain CS:GO telah mengambil langkah untuk menyaman Valve, menuduh bahawa Valve membenarkan ‘pasaran online judi haram’ mekar tumbuh dan beroperasi sekitar CS:GO.
Tuduhan itu mengatakan bahawa Valve “membenarkan dengan rela… bersubahat dalam membuat, mengekalkan dan memudahkan [sebuah] pasaran” dimana pemain dan pihak ketiga memperdagangkan skins yang boleh diibaratkan dengan cip kasino.
Micheal John McLeod (pendakwa) mendakwa Valve dan website-website pihak ketiga (CSGO Diamonds, CSGO Lounge dan OPSkins) “membenarkan dengan menyokong, dan/atau menaja aktiviti judi haram dengan membenarkan berjuta-juta rakyat Amerika untuk menghubungkan akaun Steam mereka kepada website pihak ketiga”
Nota tambahan dari saman McLeod menyentuh mengenai beberapa website pihak ketiga CSGO yang tidak mempunyai verifikasi umur, bahawa ia “membenarkan pengguna bawah umur untuk meletakkan taruhan haram”.

Macamana diorang buat?

Skins ini dijadikan ibarat cip dalam kasino – pengguna boleh membeli daripada pasaran online dan gunakannya di laman web yang terlibat seperti CSGO Diamonds, CSGO Lounge dan CSGOWild dan ratusan lagi laman web seperti mereka.
Pengguna kemudiannya boleh menggunakan skin tersebut sebagai cagaran untuk bermain, yang paling utama, bertaruh perlawanan competitif pro, coin-flip, roulette dan pelbagai permainan berunsurkan judi yang lain.
Setiap skin memiliki nilai berdasarkan rarity-nya. Lagi rare skin tersebut, lagi mahal nilainya – sehingga boleh mencecah USD2,000!
Untuk mendapatkan akaun di laman web perjudian sebegini sangatlah mudah – terus boleh link-kan akaun Steam masing-masing.
Tiada sekatan had umur di laman-laman web begini!

Fenomena skin betting bermula sekitar ulang tahun pertama pelancaran Counter-Stike: Global Offensive pada 2012, dimana Valve melancarkan “Arms Deal Update” untuk CSGO yang mengeluarkan sebanyak 100 hiasan senjata (skins) untuk pemain kumpul, beli, jual dan trade dengan pemain yang lain.
Pemain boleh mendapatkan skins ini dalam bentuk drop mingguan, membuka weapon case dengan kunci yang tertentu atau trading dengan pemain-pemain yang lain, melalui kemudahan terbina Steam trading. Dan melalui kemudahan inilah yang membawa kepada kewujudan market pihak ketiga seperti OPSkins, CSGO Lounge, BitSkins, dan banyak lagi yang muncul di mana pengguna boleh cash out dana yang terkumpul sebagai duit dunia nyata, selalunya melalui PayPal dan yang trending sekarang ini, Bitcoin.
Sehingga kini masih belum ada maklumbalas rasmi daripada Valve berkenaan kes saman ini. Bagaimanapun, beberapa bulan yang lepas, Valve telah memulakan perkhidmatan 2 factor authentication, yang secara tidak sengaja menyebabkan seseorang yang mahu memulakan website perjudian atau mahu bertaruh skins mereka menjadi kurang efisyen kerana proses yang memakan masa yang lebih lama untuk sesebuah trade diselesaikan dan lain-lain lagi halangan yang mengjengkelkan.
Apa-apahal pun, sama-sama kita nantikan perkembangan selanjutnya.


Seorang Bapa Dari Jepun “Belasah” Teman Lelaki Anak Perempuannya Dalam Guilty Gear

“Kau tak layak jadi teman lelaki anak perempuan aku.”

Kisah haru biru ini mula terjadi melalui satu bebenang secara langsung di laman Twitter oleh @buppa_stone, dia memberitahu dia baru sahaja berjumpa dengan teman lelaki anak perempuannya buat pertama kali.
Seorang bapa harus terima hakikat dengan anak perempuannya masih lagi seorang remaja tetapi sudah jatuh cinta dengan seorang lelaki. Mungkin sekadar cinta monyet. Tiada hal punya.
Game terbaru dalam siri Guilty Gear adalah Guilty Gear Xrd Rev 2
Selepas berborak-borak bersama teman lelaki anaknya, kebetulan pula kedua-dua lelaki ini menyukai bermain game secara khususnya Guilty Gear dbangunkan oleh Arc System Works iaitu suatu siri game genre fighting yang sangat popular sehingga sekarang walaupun sudah lama bertapak dalam industri game sejak pada tahun 1998.
Apa yang buat bapa ini bikin panas apabila budak lelaki mahu mencabar dia dalam Guilty Gear dan sekaligus membangkitkan semangat juang tinggi untuk bertarung dalam game kompetitif ini.
“Budak ini nak cabar aku dalam Guilty Gear, jadi aku nak ajar dia betul-betul. Aku sedang menyorok dalam tandas sekarang tetapi aku mahu tunjuk langit ini tinggi ke rendah kepada budak ini. Lagi pun, budak-budak berlagak macam dia selalu guna karakter Slayer,” seloroh buppa_stone melalui tweet-nya.

Dalam masa sejam, mereka mula berentap dan siapa paling banyak dapat menang dalam 10 perlawanan akan dinobat sebagai juara. Selepas 10 perlawanan kemudian, buppa_stone buktikan dia lebih handal berlawan dalam Guilty Gear dengan melaungkan kemenangannya, “10-6!!!!!!!!!! Perlawanan sudah tamat!!!!!!!! Kami selesai di sini!!!!!!!!!!!!!”
Dia turut memanjangkan lagi sambutan kemenangannya, “Aku dah main Guilty Gear sejak game pertama dalam siri ini (dilancarkan pada tahun 1998). Tak mungkin aku kena belasah dengan budak sekolah.”
Lebih dari itu, dia berkata dalam tweet yang diterjemahkan oleh SoraNews24, “Aku berjaya tewaskan budak itu. Budak itu tak layak jadi teman lelaki anak aku”. Aduh, pedih.
https://twitter.com/buppa_stone/status/940179373864370177
Walaupun buppa_stone berjaya merangkul juara, lagak kemenangannya tidak begitu disukai oleh ahli keluarganya sehingga tiada siapa yang mahu masakkan dia makan malam. “Aku kena tendang keluar dari rumah, jadi aku pergi ke kedai untuk beli rokok dan nasi kepal,” katanya.
https://twitter.com/buppa_stone/status/940180534180831233
Kisah ini berakhir dengan tweet yang membawa perasaan pahit manis. “Mereka akhirnya terima saya masuk ke dalam rumah, tetapi masih lagi tiada makan malam untuk saya,” ujar buppa_stone.
Apabila seorang bapa dalam lewat umur lingkungan 40-an pantang dicabar oleh lelaki muda dan berjaya menunjukkan dia masih lagi ada kebolehan untuk mengalahkan budak jauh lagi muda yang baru sahaja berkecimpung dalam Guilty Gear. Bapa ini turut menunjukkan belangnya, “Aku antara paling teruk bermain dalam kalangan keluarga aku dalam Guilty Gear Xrd REV2 dan budak hingusan ini tak mampu kalahkan aku pun? Dia memang tak patut dibenarkan dalam rumah kami.”
https://twitter.com/buppa_stone/status/940186569855574016
Semangat kompetitif seperti ditunjukkan dalam siri Guilty Gear pun penting juga tetapi adakah korang rasa bapa ini terlebih-lebih membawa perasaan terhadap lagak kemenangannya? Apa kata korang?


Trailer Live-Action Baru Life is Strange 2: Episode 2 Dikeluarkan, Tarikh Pelancaran Diumumkan

Tiga bulan selepas mengeluarkan episod pertama Life is Strange 2, Square Enix dan Dontnod akhirnya mengumumkan tarikh pelancaran untuk episod keduanya.

Life is Strange 2 Episode 2: Rules akan dilancarkan pada 24 Januari 2019.
Tarikh diumumkan dalam video trailer yang baru sahaja dikeluarkan. Trailer ini memaparkan hampir keseluruhan dalam live-action, melakonkan semula babak terakhir dalam episod pertama, menampilkan sendiri pelakon suara watak Sean Diaz, iaitu Gonzalo Martin.
Di akhir trailer, mereka memperlihatkan sedikit footage dalam game daripada Episode 2. Korang boleh tontonnya di bawah:

Episod kedua ini akan membawakan perjalanan Sean dan Daniel ke rumah datuk dan neneknya disebabkan Daniel yang jatuh sakit kerana berada terlalu lama di dalam cuaca sejuk bersalji. Sesampainya mereka di sana, mereka bertemu dengan Chris Eriksen, watak utama kanak-kanak dari The Awesome Adventures of Captain Spirit — sebuah demo prekuel kepada Life is Strange 2 yang boleh dimainkan secara percuma oleh semua pemain.
Chris dan Daniel berkenalan dan terus menjadi sahabat baik. Daniel memiliki kuasanya yang luar, dan Chris pula merupakan seorang kanak-kanak berimaginasi yang fikir bahawa dia juga mempunyai kuasa seperti Daniel.

Bulan lalu, Dontnod mengumumkan yang Life is Strange 2 akan dikeluarkan pada Januari 2019 (tiada tarikh tepat pada ketika itu), iaitu 4 bulan selepas melancarkan episod pertama. Mengapa terlalu lama? Mereka tidak mahu terburu-buru untuk game ini yang mampu membawa kepada kegagalan untuk mencapai sasaran kualiti dan impak emosi yang para pemain layak untuk rasai.

Korang boleh baca review episod pertama di sini, yang penulis katakan sebagai sebuah game yang mengingatkan semula penulis kepada setiap detik dalam Life is Strange dan Life is Strange: Before the Storm tentang bagaimana siri game ini sentiasa menyentuh hati.
Life is Strange 2 boleh dimainkan di PC, PS4 dan Xbox One.


Suka Duka Beta: Star Wars Battlefront II – Kandungan Lebih Mantap Tapi Perlu Diperbaiki Lagi

EA telah menghidupkan kembali siri Battlefront apabila melancarkan pada tahun 2015 lalu. Pada tahun ini, sekuelnya pula akan dikeluarkan, menambah pelbagai kandungan yang lebih banyak.

Mereka telah memberikan percubaan secara terbuka untuk Star Wars Battlefront II (SWB2) kepada semua pemain dalam versi open beta. Kami telah mencubanya, jom kita tengok padanganan pertama game ini!
Kandungan Yang Ada Dalam Beta

Seperti versi pra-pelancaran yang dikeluarkan oleh mana-mana pembangun game, sesi open beta SWB2 turut tidak menampilkan kandungan penuh. Ia hanya memberikan sebahagian kecil sahaja daripada apa yang akan mereka bawakan ke dalam game penuh nanti.
Di bawah penulis akan bercerita tentang apakah kandungan yang ditampilkan ke dalam versi ini serta pandangan penulis mengenainya.
Galactic Assault

EA memberikan 3 game mode dalam Multiplayer, dan antaranya ialah Galactic Assault. Mode ini umpama gabungan mode Rush dan Conquest yang ada dalam siri Battlefield. Satu pihak akan cuba untuk mempertahankan istana, manakala satu pihak lagi akan menyerang.
Secara luarannya, ia mempunyai dua fasa, di mana fasa pertama Republic akan cuba menghalang kemaraan Trade Federation dengan memusnahkan tempat spawn musuh. Pemain perlu mengutip satu senjata khas untuk memusnahkan kenderaan tersebut kerana senjata biasa yang digunakan pemain tidak akan memberikan apa-apa kesan. Kemudian, Trade Federation akan mara ke dalam istana, mengawal beberapa kawasan dalam istana untuk mengesahkan kemenangan.
Mode ini merupakan mode yang paling besar dan paling ramai pemainnya, iaitu 20v20. Pelbagai kenderaan dan Hero ada dalam mode ini, membuatkan mode ini paling kompleks dan menjanjikan suasana peperangan yang paling tegang.
Walau bagaimanapun, bagi penulis, mode ini tetap terasa seperti sangat linear dan tidak seluas yang mana penulis harapkan. Mungkin kerana hanya satu map yang ditampilkan, iaitu di Naboo. Menarik untuk disaksikan apakah yang mode ini mampu bawakan dalam map yang lebih besar.
Starfighter Assault

Starfighter Assault adalah mode kedua yang ditampilkan dalam Multiplayer. Mode ini adalah mode 12v12 yang membawakan pertempuran di udara dengan segala fighter-fighter ikonik daripada universe Star Wars boleh dimainkan. Starfighter Assault bukanlah hanya  “deathmatch”, tetapi memiliki objektif-objektif tertentu menarik yang perlu dilakukan untuk menang dalam mode ini.
Apa yang paling menarik tentang mode ini adalah ia bawa kita bertempur di ruang angkasa, sesuatu yang EA tidak bawakan semasa pelancaran SWB1 pada tahun 2015 (hanya ditampilkan dalam DLC). Bertempur menggunakan fighter-fighter ikonik Star Wars, dalam audio yang cukup mengagumkan di ruang angkasa sememangnya satu pengalaman yang sangat mengasyikkan.
Strike

Strike adalah mode ketiga dan terakhir yang dibawakan EA ke dalam Multiplayer versi beta ini. Ia adalah mode yang lebih kecil, membawakan hanya 8v8, dan tertumpu kepada infantri sahaja. Sekiranya korang biasa bermain dengan banyak game shooter, bermain mode ini pastinya mudah untuk difahami.
Ia adalah mode “capture the flag” dalam game ini. Satu pihak perlu mengambil satu objektif, membawanya ke satu tempat. Pihak lawan pula mudah tugasannya, iaitu menghalang pihak tadi daripada melakukannya. Cukup mudah.
Bagi penulis, ia adalah mode yang paling digemari. Dalam mode inilah kita boleh merasai gameplay infantri dan mekanisme menembak dengan lebih mendalam dan terperinci. Lebih-lebih lagi apabila tiada apa-apa kenderaan dan Hero untuk dimainkan, ia lebih seronok untuk dimainkan.
Arcade
Arcade adalah mode offline yang boleh dimainkan sama ada solo atau berdua (splitscreen) bersama rakan korang yang berada di sebelah. Sebagai game yang kasual, dan sebuah game Star Wars, iaitu satu francais gergasi yang dikenali oleh semua peringkat umur, mode splitscreen adalah sangat dialu-alukan.
Dengan kekurangan mode splitscreen di pasaran masakini, ia pastinya merupakan antara tarikan utama yang ditampilkan ke dalam game ini dengan beberapa mission singkat menarik yang boleh dilakukan.
Campaign
Ya, mode Campaign boleh di-klik dalam versi ini, namun semestinya ia tidak membenarkan kita bermain mode ini. Apabila kita klik Campaign, ia akan mempertontonkan kepada kita video trailer Story Campaign yang telah EA keluarkan pada akhir bulan lalu.
Daripada apa yang dapat kita lihat, babak ini mungkin adalah antara babak awal yang akan ditampilkan ke dalam story mode Star Wars Battlefront II. Ia menunjukkan, Iden Versio baru sahaja mendapat tahu tentang kematian Emperor dan apakah tugasan seterusnya yang perlu pasukannya lakukan.

Tidak Boleh Main Bersama Rakan
Satu-satunya isu besar yang membelenggu penulis semasa bermain versi beta ini adalah ketidakupayaan untuk pemain main bersama rakan-rakan yang lain. UI dan tempat untuk menghantar invitation kepada rakan-rakan itu ada, tetapi ia sering menyatakan “No Friends Online”, sedangkan ramai rakan penulis sedang bermain game ini.
Memberikan versi beta untuk Multiplayer tetapi tidak membenarkan pemain untuk cuba main bersama rakan-rakan adalah sesuatu yang tidak boleh diterima. Sehingga kini, penulis masih tidak tahu sama ada fungsi ini memang tidak dibawa ke dalam versi beta ini, atau ia sepatutnya ada tetapi mungkin terdapat masalah yang timbul.
Sepanjang hujung minggu lalu, penulis hanya bermain berseorangan dan tidak dapat squad-up bersama rakan-rakan.
Kesimpulan

Secara keseluruhannya, EA telah belajar daripada kesilapan, cuba membaikinya dan menjanjikan kandungan yang lebih mantap untuk SWB2 ini. Melalui lokasi, Hero, kenderaan dan infantri yang dibawakan dari tiga era Star Wars yang berbeza, pastinya game ini akan menjadi tarikan ramai pemain terutamanya para peminat tegar Star Wars.
Walau bagaimanapun, untuk menjadikan game ini dalam keadaaan yang baik, EA perlu berusaha lebih keras dengan pelancaran yang stabil. Fungsi yang tidak berjalan dengan baik seperti ketidaupayaan untuk main bersama rakan adalah sesuatu yang perlu diambil berat oleh EA.
Penulis masih ingat semasa pelancaran SWB1 pada tahun 2015 lalu, server yang disediakan EA agak tidak stabil dan pelbagai isu yang lain turut timbul. Kami tidak mahu perkara seperti ini lagi terjadi.

Bagi korang yang masih belum mencuba versi beta ini, EA telah melanjutkan sesi ini selama 2 hari. Korang boleh ketahui bilakah ia akan tamat sepenuhnya di sini.
Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.


Assassin’s Creed: Origins Dawn of the Creed Legendary Edition Dijual Pada Harga RM3,400!

Hanya untuk pengumpul-pengumpul yang tegar sahaja.

Selepas Assassin’s Creed Origins Dawn of The Creed diumumkan di E3, pre-order bagi siri kegemaran ramai ini sudah pun dibuka termasuklah Assassin’s Creed Origins Dawn of The Creed Legendary Edition yang hanya boleh didapati melalui Ubisoft Store pada harga USD800 (~RM3,400).
Apa yang lebih menarik, edisi ini hanya akan dikeluarkan sebanyak 200 buah unit.
Berikut adalah senarai item yang terdapat dalam Assassin’s Creed Origins Dawn of The Creed Legendary Edition:

Figurin Bayek & Senu Figurine setinggi 28.7 inchi yang dihasilkan oleh Ubi Collectibles
The Assassin’s Creed Origins Gold Edition yang mengandungi Season Pass, Digital Deluxe Pack, dan misi-misi tambahan.
Peta lukisan tangan bagi Mesir yang digambarkan dalam Assassin’s Creed Origins
Tempat penyimpanan premium
Replica bagi tangkal tengkorak helang yang digunakan oleh Bayek
Steelbook
Artbook
Four 15 x 11 Lithographs
Soundtrack rasmi bagi Assassin’s Creed Origins

Assassin’s Creed: Origins akan diterbitkan pada 27 Oktober bagi PC, PS4 dan Xbox One.


Metal Gear Survive Tidak Akan Diterbitkan Tahun Ini, Ditunda Ke Tahun Hadapan

Siri Metal Gear yang tidak akan mendapat sentuhan Kojima telah ditunda ke tahun hadapan, umum Konami.

Metal Gear Survive menampilkan permainan co-op, stealth, kepelbagaian senjata dan peralatan, dan paling utama, ianya akan berada pada harga di bawah 60USD (~RM240)! Ia juga adalah kesinambungan daripada Metal Gear Solid V: Ground Zeroes selepas Big Boss dan Kazuhira Miller melepaskan diri, dan askar-askar Mother Base disedut memasuki wormhole yang membawa mereka ke sebuah dunia gurun yang merbahaya.
Semasa E3, Konami telah mengesahkan dengan Polygon bahawa mereka tidak akan menerbitkan Metal Gear Survive pada tahun ini untuk mempastikan keluaran kali ini adalah yang terbaik.
Metal Gear Survive akan diterbitkan pada tahun hadapan untuk PC, PS4 dan Xbox One.


Apa Stadium-Stadium Yang Akan Ditampilkan Dalam FIFA 18? Lihat Senarai Penuh Stadium Di Sini!

Setiap tahun, pemilihan stadium boleh dikatakan antara tarikan utama dalam mana-mana game bola sepak. Terbaru, EA Sports telah mendedahkan senarai penuh kesemua stadium yang bakal dibawakan ke dalam FIFA 18.

Dalam senarai ini, empat buah stadium baru telah dimasukkan, iaitu home untuk Atlético Madrid, Wanda Metropolitano; home untuk LA Galaxy, StubHub Center; home untuk Huddersfield, Kirklees Stadium dan home untuk Brighton, Amex Stadium.
Melalui penambahan empat stadium baru ini, FIFA 18 bakal menampilkan lebih daripada 80 buah stadium untuk dipilih, yang 50 daripadanya adalah stadium yang mendapat lesen penuh dari seluruh dunia. Setiap stadium akan dilengkapi dengan para penonton beresolusi tinggi, banner kelab dan di atas padang, papan-papan kenyataan mengikut rantau dan banyak lagi.
Kesemua stadium ini boleh dimainkan dalam Career Mode, Kick-Off dan FIFA Ultimate Team.
Korang boleh lihat screenshots untuk empat stadium baru yang disebutkan di atas, dan seterusnya melihat senarai penuh stadium dalam FIFA 18 di bawah:

PREMIER LEAGUE
Anfield
Emirates Stadium
Goodison Park
St. James’ Park
St. Mary’s Stadium
Stamford Bridge
Stoke City FC Stadium
The Hawthorns
Vicarage Road
Selhurst Park
London Stadium
Old Trafford
Liberty Stadium
King Power Stadium
Etihad Stadium
Vitality Stadium
Turf Moor
The Amex Stadium
Kirklees Stadium
Wembley Stadium
ENGLISH FOOTBALL LEAGUE
Stadium of Light
KCOM Stadium
Carrow Road
Villa Park
Loftus Road
Fratton Park
Riverside Stadium
LIGUE 1 CONFORAMA
Parc des Princes
Orange Vélodrome
BUNDESLIGA
Allianz Arena
BORUSSIA-PARK
Veltins Arena
Olympiastadion
Volksparkstadion
CALCIO A
Allianz Stadium
San Siro
Stadio Olimpico
REST OF THE WORLD
Donbass Arena
EREDIVISIE
Amsterdam Arena
MLS
BC Place Stadium
CenturyLink Field
StubHub Center
LA LIGA SANTANDER
Wanda Metropolitano
Santiago Bernabéu
PRIMERA DIVISIÓN
El Monumental
La Bombonera
LIGA BANCOMER MX
Estadio Azteca
DAWRY JAMEEL
King Abdullah Sports City
King Fahd Stadium
MEIJI YASUDA J1
Suita City Football Stadium
GENERIC
Al Jayeed Stadium
Aloha Park
Arena del Centenario
Arena D’Oro
Court Lane
Crown Lane
Eastpoint Arena
El Grandioso
El Libertador
Estadio de las Artes
Estadio El Medio
Estadio Presidente G.Lopes
Euro Park
FIWC Stadium*
Forest Park Stadium
Ivy Lane
Molton Road
O Dromo
Sanderson Park
Stade Municipal
Stadio Classico
Stadion 23. Maj
Stadion Europa
Stadion Hanguk
Stadion Neder
Stadion Olympik
Town Park
Union Park Stadium
Waldstadion
*Stadium hanya terdapat di PS4 dan Xbox One.
FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
Sumber: EA
JomBaca: Gamescom 2017: Trailer Terbaru FIFA 18 Ini Akan Buat Korang Bangun Dan Berjoget-Joget Dengan Muzik Yang Rancak


State of Play PlayStation Seterusnya Fokus Kepada Deathloop – Tiada Sekuel God of War, Horizon Forbidden West

Setelah seminggu kita berteka-teki tentang acara State of Play yang seterusnya daripada PlayStation, Sony akhirnya mengumumkannya secara rasmi.
Namun, ia mungkin tidak seperti jangkaan ramai. Acara ini hanya akan memfokuskan kepada 9 minit gameplay Deathloop, game yang dibangunkan Bethesda. Kemudian, ia akan menampilkan game-game indie dan game pihak ketiga. Semua ini akan diperlihatkan dalam acara secara langsung selama 30 minit.
Ia akan berlangsung pada 9 Julai (Jumaat), 5 pagi (waktu Malaysia). Boleh ditonton di Youtube dan Twitch.
Bagi tidak meletakkan apa-apa harapan kepada para peminat, Sony telah mengesahkan bahawa tiada sebarang gameplay dari sekuel God of War, Horizon Forbidden West atau PlayStation VR yang baharu.


Catalyst Black: Game Battlegrounds Top-Down Shooter Baru Dari Pembikin Vainglory

Setelah sekian lama tease, ‘Project Spellfire’ kini bernama Catalyst Black akhirnya diumumkan!

Super Evil Megacorp telah mengumumkan game terbaru mereka Catalyst Black yang bergenre (tarik nafas) team-based, drop-in-drop-out battlegrounds top-down brawler looter shooter dalam dunia magik.

Korang boleh lengkapi karakter korang dengan kepelbagaian senjata dan kebolehan yang akhirnya akan mencorak playstyle korang sendiri.

Di samping itu, korang boleh mengumpul Ulti dalam bentuk transformasi menjadi Primal Gods dengan menggunakan Masks.

Masing-masing dengan attributes yang boleh dimapan dengan items dan playstyle yang berbeza.

Yang menariknya, game ini dibikin untuk dimainkan di platform konsol, mobile dan PC dan boleh dimainkan merentasi platform menggunakan cloud-first cross-platform accessibility.
Game ini masih di dalam peringkat alpha, namun begitu dev telah mengumumkan ianya akan boleh dimainkan mungkin dalam bentuk playtest beta di penghujung tahun ini.


Destiny: DLC Rise of Iron Diumumkan! Raid, Musuh, Kawasan, Loot Baru Dan Gjallarhorn Questlines!

“Fight back, Guardians!”– Lord Saladdin!

Maka bangkitlah semangat pemain setia Destiny untuk bertarung dengan kuasa kejahatan di dalam DLC terbaru Rise Of Iron yang bakal tiba 20 September ini dengan harga $30 USD.
[su_slider source=”media: 15900,15890″ limit=”55″ link=”lightbox” height=”400″ title=”no” autoplay=”2000″]
Lord Saladin bersama ‘wolfpack’-nya membuat rondaan di The Wall memakai ‘cape’ iconic Iron Banner. Setelah 16 bulan ini kali pertama kita melihat rupa wajah Lord Saladin.
Backstory kepada DLC Rise Of Iron (RoI), pastinya Guardians tahu alkisah Lord Saladin dan Battle of The Six Fronts. The Iron Lords membina The Wall untuk menyempadankan kuasa jahat dari memasuki kawasan Lost City kini mula runtuh setelah diceroboh Mutant Fallen yang telah “infused” dengan kuasa forbidden technology; SIVA dan dipanggil sebagai Devil Splicers.
[su_slider source=”media: 15911,15886,15885″ limit=”55″ link=”lightbox” height=”400″ title=”no” autoplay=”2000″]
Di bawah kuasa pemimpin terakhir Iron Lord, Lord Saladin menyeru Guardians untuk menyelamatkan dunia lalu pergi ke Plagueland, zon PvE yang baru di sempadan Selatan Old Russia, Earth. Di sini mempunyai social space yang baru (seperti Tower, Reef) dan map PvE yang tak pernah di jelajahi seperti The Wall dan Felwinter Peak, di mana terletaknya makam The Iron Lords.
[su_slider source=”media: 15903,15884,15899,15888,15889,15894″ limit=”55″ link=”lightbox” height=”400″ title=”no” autoplay=”2000″]
Raid terbaru juga akan bertempat di Plaguezone dan tidak dilupakan story campaign dan strike yang baru. Di patrol Plagueland juga mempunyai patrol quest dan public event yang related kepada story lore ini.
[su_slider source=”media: 15897,15904,15898″ limit=”55″ link=”lightbox” height=”400″ title=”no” autoplay=”2000″]
Bungie juga confirm dengan adanya Map dan Mode Crucible (PvP) yang baru. Namun details on this matter akan dibincangkan lebih di slot Bungie di E3 minggu hadapan.

Semestinya Guardian tidak sabar untuk melihat dan merasa Armor dan Weapon terbaru nanti! Antara nya adalah kapak kembar berapi Iron yang dijatuhkan sebagai Relic apabila di dalam PvE. Sama seperti Sword of Crota yang digunakan untuk menjatuhkan Boss Raid, Crota dan Scorch Cannon yang dapat digunakan di Strike sejak DLC House Of Wolf.
[su_slider source=”media: 15881,15912,15883,15913″ limit=”55″ link=”lightbox” height=”400″ title=”no” autoplay=”2000″]
Dan weapon yang paling penting….. dan Iconic sejak minggu pertama Destiny dilancarkan
*uhuk*Xur*uhuk Hint: Iron Banner = Wolves = Wolfpack…

Serigala, antara simbol yang amat sinonim dengan Iron Banner
The IRON GJALLARHORN~!
Posing sikit dengan Gjalllahorn baru
Yeaps, anda bukan bermimpi. Gjallahorn, heavy weapon paling digilakan oleh setiap Guardian. Gjallahorn hanya pernah dijual 2 kali oleh Xur iaitu di minggu ke-2 Destiny dilancarkan dan 4 minggu sebelum tamatnya Year 1. Kini kembali dengan skin hitam menawan bagaikan sehensom Lord Saladin yang gagah perkasa bersama wolfpack nya. Yang penting Gjallahorn ini adalah weapon yang mengikuti light level maksima yang terbaru.
[su_slider source=”media: 15879,15878,15902″ limit=”55″ link=”lightbox” height=”400″ title=”no” autoplay=”2000″]
Guardians boleh mendapatkan Iron Gjallahorn ini terus ke dalam inventory anda jika anda pre-order RoI. Anda masih boleh mendapatkan Gjallahorn tanpa Pre-order DLC ini dengan menghabiskan questline seperti weapon Touch of Malice dan Sleeper Simulant.
Masih banyak lagi yang belum dibincangkan oleh Bungie mengenai RoI di Twitch ini. Jangan lupa untuk follow updates yang akan datang di slot E3 Bungie minggu hadapan.
The Iron Lords are waiting for you.


Star Wars Battlefront: Boleh Beli or Boleh Blah!?

Star Wars: Battlefront merupakan antara game yang paling ditunggu-tunggu gamers seluruh dunia untuk tahun 2015.

Ia telah menjadi buah mulut ramai gamers sejak beberapa tahun lalu selepas ia pertama kali diumumkan pada E3 2013. Dengan segala hype yang telah diheboh-hebohkan, adakah game ini benar benar berbaloi? Adakah ia indah khabar dari rupa? Atau adakah ianya pucuk dicita ulam mendatang? Boleh Beli or Boleh Blah!?
JomBaca: Shooter Meletop Akhir Tahun: SW Battlefront vs Rainbow Six Siege vs CoD: Black Ops 3!
Content Game Ini Sikit Sangat, Betul Ke?
Banyak rungutan yang telah banyak kita baca di merata alam maya, mengatakan content game ini terlalu sedikit – dengan ketiadaan story campaign serta hanya menyediakan 4 Planets pada hari pertama. Bagi Penulis secara peribadi, game ini bukan menyediakan content yang sedikit, tetapi penetapan prioriti untuk content tersebut adalah salah.
Jika dikira, game ini yang mempunyai 4 Planets, 13 Maps, 9 game mode dalam Multiplayer (boleh tengok senarainya di SINI); ditambah pula dengan Mission (Co-op); game ini sebenarnya memiliki content yang cukup untuk dijadikan sebuah game penuh.

Namun, apa yang dikatakan dengan penetapan prioriti yang salah? Game-game mode yang terbaik dan sangat seronok untuk dimainkan adalah Walker Assault dan Fighter Squadron (akan dibincangkan lebih lanjut di bawah). Mungkin para pemain merasakan content game ini terlalu sedikit kerana dua game mode popular ini hanya memiliki 4 map rotation yang boleh dimainkan. DICE sepatutnya meletakkan prioriti kepada dua game mode ini kerana ia menggambarkan elemen sebenar Star Wars itu.
Mungkin DICE boleh memindahkan masa, tenaga dan sumber dari beberapa game mode lain yang kurang popular, seperti Hero Hunt dan Droid Run, kepada penambahan Map dan variasi kepada dua game mode yang lebih popular ini (Walker Assault & Fighter Squadron). Para pemain mahukan kualiti dalam sesebuah game mode itu, bukannya kuantiti game mode kurang menyengat yang banyak.

Server Browser, Sistem Party & Queue Yang Panjang.
Seperti yang kami telah bincangkan dalam artikel sebelum ini, ketiadaan Server Browser amat menyukarkan keadaan, terutamanya kami yang mempunyai kumpulan rakan yang ramai. Dengan hype yang muncul dari game ini, bilangan rakan kami yang membelinya adalah sangat ramai, sehinggakan 2 Party Chat (PS4) penuh dengan rakan-rakan kami.
Apabila tiadanya Server Browser, kami sukar untuk memilih sesebuah server yang sesuai dengan bilangan rakan yang kami ada. Kemudian, apabila ingin masuk ke server, game ini akan mencari server yang sesuai dengan bilangan kami yang ada dalam satu Party ini sahaja. Jadi, rakan kami yang ada dalam Party yang satu lagi akan sukar untuk menyertai kami kerana server tersebut telah penuh.

Bercakap soal server penuh pula, terdapat satu lagi bug/glitch yang berkait – iaitu pemain akan tetap beratur atau ‘queue’ untuk masuk ke server walaupun server tersebut tidak penuh. Apa yang kami perasan, sebagai contoh, Penulis berada dalam satu server, dan rakan Penulis yang baru sahaja online ingin menyertai kami yang sudah berada di dalam server. Server tersebut masih ada lagi slot kosong, tetapi rakan kami itu terpaksa queue juga. Beliau terpaksa menunggu round yang sedang dimainkan dalam server tersebut tamat dahulu sebelum dapat masuk. Ini sesuatu yang nampak seperti perkara kecil tetapi agak menjengjelkan kerana beliau terpaksa menunggu dalam jangka masa yang lama juga.
Susulan dari ketiadaan Server Browser, kami tidak akan dapat untuk mengetahui server yang dimainkan adalah server dari region mana. Justeru, kami tidak dapat untuk memilih server yang mempunyai ping yang terbaik, dan sudah pasti lag akan terasa jika kita masuk ke server yang memiliki yang ping yang tinggi!

Sistem Partner? Argh!
Seperti yang telah kami sebutkan sebelum ini juga, apakah rasionalnya mereka memperkenalkan sistem Partner yang terdiri dari 2 pemain sahaja (pemain hanya boleh spawn di Partner sahaja), dan bukan sistem Squad yang terdiri daripada sekurang-kurangnya 4 pemain?! Persoalan ini sentiasa menjadi tanda tanya.
Ya, benar, game ini mungkin bersifat santai (akan dibincangkan lebih lanjut di bawah). Tapi dalam sesantai-santainya itu, ia masih lagi perlukan sistem kerjasama bersama bilangan rakan yang mencukupi bagi menikmatinya sebagai sebuah game shooter yang seronok untuk dimainkan.

Sebagai pemain yang datang dari siri Battlefield, pastinya kami mahukan sistem Squad yang sekurang-kurangnya mempunyai 4 pemain. Sistem partner yang baru diperkenalkan ini membuatkan sebuah game ‘perang’ rasa sungguh janggal. Sistem Partner ini membuatkan ‘squad wipe’ itu terlalu kerap dan membuatkan kami sukar untuk mobile-spawn kerana hanya mempunyai dua orang dalam satu ‘skuad’.
Dan akhirnya membuat pergerakan sesebuah Team itu berterabur dek kerana setiap pemain terpaksa dan terlalu kerap spawn semula di base. Maka, terlalu banyak masa dihabiskan untuk ulang-alik dari base ke kawasan utama pertempuran.
Labelling, Spawn & Objektif Yang Berterabur.
Perkara ini juga telah kami sebutkan sebelum ini, di mana dalam mode Walker Assault, terdapat dua objektif (Uplink Stations) yang perlu diaktifkan oleh Rebels, di mana di pihak Imperial pula perlu memastikan ianya Offline. Dan objektif-objektif ini tiada labelling padanya sama ada ‘A’, ‘B’  ataupun ‘Station 1’, ‘Station 2’.
Dan kami berpendapat labelling ini sangatlah penting untuk komunikasi antara pemain. Jika salah satu objektif diserang, maka kami sukar untuk memberitahu rakan yang lain, objektif yang mana satu kerana tiada nama yang spesifik diberikan.

Dan apabila kami sebutkan ‘berterabur’, sistem spawn memang benar-benar berterabur, terutamanya game mode Walker Assault. Apabila kami mati, kami tidak dibenarkan untuk memilih untuk spawn dia bahagian yang mana, sebaliknya game hanya membenarkan pemain spawn secara rawak.
Dan sekiranya objektif di sebelah kiri yang perlu dipertahankan, kami diberi spawn bukan di kawasan berdekatan, sebaliknya di kawasan seberang yang jauh dari objektif tersebut. Cuba bayangkan berapa banyak kami telah mati hanya untuk menyeberang ke sebelah sana melalui jalan di tengah-tengah medan peperangan – hanya untuk mempertahankan objektif!
Tidak Dibenarkan Switch Team.
Ketika berada dalam sesebuah game, tiada butang yang dapat membenarkan kita untuk menukarkan ke Team sebelah. Feature ini mungkin kelihatan hanya masalah kecil bagi sesetengah pihak, namun, ia sebenarnya boleh dikatakan perkara yang penting untuk kami yang mempunyai kumpulan rakan yang ramai.

Jika salah seorang dari kami berada di Team lawan, kami tidak dapat tukar ke sebelah sana, seterusnya merencatkan pengalaman Multiplayer itu sendiri, iaitu ingin bermain bersama rakan. Maka jalan penyelesaiannya adalah kami keluar dan cari server baru supaya kami dapat masuk ke server dengan serentak dan bermain di Team yang sama. Agak menyusahkan!
Ketiadaan Story Campaign.
Dengan genre game shooter seperti ini, ketiadaan Story Campaign merupakan sesuatu yang tidak boleh diterima. Franchise Star Wars merupakan satu jenama yang sangat berpotensi untuk dijadikan Story Campaign yang sangat kukuh.
Apabila melihat Co-op Mission yang mempunyai cut-scene yang sangat cantik, kami terfikir, jika terdapat Story Campaign dalam game ini, pasti game ini akan meletop!

Ini Adalah Star Wars!
Di sebalik kekurangan yang terlalu banyak dalam game ini, ia masih lagi merupakan sebuah game yang sangat istimewa. Nilai Star Wars yang telah dibawakan ke dalam game ini adalah sangat mengagumkan. Apabila kami mula masuk sahaja ke dalam game ini, segala memori mengenai Star Wars serta jiwa dan raga ini terus masuk ke dalam universe Star Wars.
Game ini adalah game yang paling dekat jika ingin mendefinisikan atau menggambarkan apa itu Star Wars dalam bentuk game. Sebuah game yang peminat tegar Star Wars berhak untuk nikmati. Setiap perkara yang dibawakan oleh DICE kepada game ini sangat hidup, teliti, memukau dan mampu membawa kita khayal ke galaxy far, far away…
Dari sebesar-besar perkara seperti vehicles dan weapons, sehingga ke sekecil-kecil perkara seperti kelihatan Ewoks berlari-lari di Endor – elemen Star Wars itu terlalu sukar untuk digambarkan. Intro sebelum masuk ke menu, presentation di menu, loadout, vehicles, weapons, game mode, watak-watak Hero, grafik dan kesan bunyi – semuanya sangat, sangat Star-Wars-ish!
Grafik Oh Grafik..
Bercakap soal grafik.. Ahh.. Bagaimana Penulis ingin mulakan? Terlalu sukar untuk diungkapkan dengan kata-kata. Istilah ‘memukau’ mungkin tidak cukup untuk menggambarkan grafik dalam game ini. Tidak keterlaluan untuk Penulis katakan bahawa grafik game ini merupakan grafik yang terbaik pernah dihasilkan dalam sejarah panjang penghasilan video game.

Semasa Star Wars Battlefront menunjukkan in-game footage buat kali pertamanya pada E3 2014, ramai yang meragui, termasuk Penulis sendiri, bahawa grafik secantik ini mampu dihasilkan dalam sesebuah game. Namun, ternyata keraguan ini telah berjaya dipatahkan DICE dalam game penuh ini. Hakikat bahawa grafik seindah ini boleh dibawa ke console PS4 dan Xbox One adalah sesuatu perkara lagi yang mungkin sukar untuk dipercayai.

Ditambah pula dengan kesan bunyi yang kadang-kala membuat kami terasa seperti benar-benar berada di dalam filem Star Wars. Dari bunyi blaster, letupan, tembakan dari X-Wing & Fighter, hinggalah ke bunyi setiap langkah AT-AT & AT-ST – membuatkan telinga kami terngiang-ngiang apabila ingin memejamkan mata pada waktu malam!
Game Ini Terlalu Santai?
Baiklah. Mari kita kupas mengenai isu dan persoalan yang paling hangat tentang game ini, iaitu adakah game ini bersifat terlalu santai? Puas sudah kita membaca review dari para pemain ‘hardcore’ yang merungut bahawa game ini terlalu santai, terlalu mudah, tidak mencabar dan tidak kena dengan jiwa mereka.
Pertama sekali, kita perlu ingat bahawa pemain sasaran bagi game ini adalah peminat franchise Star Wars, dan bukan pemain ‘competitive shooter’. Hakikat bahawa game ini menampilkan pilihan untuk memainkan dalam pandangan first-person atau third-person serta memiliki loadout dan customization yang cukup ringkas sudah cukup untuk membuktikan bahawa game ini menyasarkan kesemua peminat Star Wars, sama ada pemain yang datang dari game competitive shooter ataupun tidak.

Dan bagi Penulis, elemen santai dalam game ini adalah sangat bagus. Ia sedikit berbeza dari apa yang DICE lakukan selama ini, di mana mereka lebih fokus kepada game competitive shooter seperti siri Battlefield. Dan bagi Penulis juga yang merupakan peminat tegar siri Battlefield, Star Wars Battlefront adalah satu spin-off yang cantik untuk pemain-pemain Battlefield. Ia membuatkan kami lebih tenang dan tidak terlalu stress ketika bermain game ini, sambil menikmati keindahan universe Star Wars itu.
Walker Assault & Fighter Squadron Memang Terbaik!
Untuk Multiplayer, game ini menyediakan 9 game mode, iaitu Walker Assault, Drop Zone, Supremacy, Cargo, Droid Run, Blast, Fighter Squadron, Heroes vs Villains dan Hero Hunt –  di mana setiap satunya adalah berbeza dari segi gameplay, bilangan pemain dan memiliki keunikannya yang tersendiri. Dan setakat ini, game mode yang menjadi kegemaran kami ialah Walker Assault dan Fighter Squadron.

Walker Assault adalah sebuah game mode yang memberi gambaran sebenar tentang apakah yang seronok sangat mengenai franchise Star Wars ini. Lengkap dengan vehicle-vehicle ikonik Star Wars, sama ada di darat mahupun di udara; kehadiran stationary vehicle; dan ditambah pula dengan penampilan watak-watak hero seperti Luke Skywalker, Darth Vader dan Boba Fett – ia seolah-olah seperti apa yang berlaku di dalam filem Star Wars itu dipindah masuk ke dalam sebuah game!

Game mode Walker Assault ini dimainkan begini: Imperial dalam perjalanan membawa angkatan tenteranya untuk memusnahkan kubu Rebels, dengan menggunakan AT-AT sebagai senjata utama. Bagi mengekang kemaraan Imperial ini, Rebels perlu mengaktifkan dua Uplink Stations bagi memberi isyarat kepada Y-Wing untuk memusnahkan AT-AT ini.
Dan Imperial pula perlu mematikan Uplink Stations ini supaya AT-AT ini dapat sampai ke penghujung kampung dan seterusnya memusnahkan kubu Rebels itu. Dan tembak menembak, bom mengebom akan berlaku di antara dan di celah-celah kaki AT-AT. Memang havoc!

Fighter Squadron pula merupakan sebuah game mode yang sangat mudah dan ringkas, dan disebabkan keringkasan inilah membuatkan game mode ini sangat seronok untuk dimainkan. Secara peribadi, Penulis bukanlah peminat kepada game-game berunsur perlawanan di udara ala-ala War Thunder ini. Walaupun telah menghabiskan beratus-beratus (mungkin juga beribu) jam di siri Battlefield, Penulis dan jet-jet pejuang ini memang tidak sejiwa.
Dan apabila Star Wars Battlefront menyajikan game mode yang sangat bersifat arcade-y ini, Penulis jatuh cinta.

Cuma Penulis berharap, DICE akan mengembangkan dan mempelbagaikan lagi game mode ini. Sekarang ini, game mode ini hanyalah seperti team deathmatch di udara. Mungkin, DICE boleh mengvariasikan lagi game mode ini dengan menambah objektif-objektif tertentu kerana game mode ini mempunyai potensinya yang cukup baik.
Mungkin game mode Heroes VS Villains juga wajar diberi pujian. Ia boleh dikatakan sebuah game mode yang seronok juga. Ia memberi peluang kepada kita untuk mencuba dan merasai kesemua watak-watak Heroes dan Villains yang ada dalam game ini. Dan apabila kesemua watak-watak ini bertembung di tepi lorong yang kecil atau di kawasan lapang, ia boleh mencuit hati kami taktala melihat geligat watak-watak ini yang kadang-kala memang lucu!

Co-op & Splitscreen.
Di sebalik kekecewaan besar peminat tegar Star Wars yang sebelum ini mengharapkan game ini mempunyai story campaign, kehadiran mode Mission yang boleh dimainkan secara solo, co-op online atau co-op split-screen mungkin sedikit mengubati kekecewaan itu. Jika kami ingin lari dari Multiplayer yang sungguh huru-hara, dan inginkan suasana permainan yang lebih tenang dan ringan, kami akan memilih untuk bermain Mission.
Dan kehadiran split-screen merupakan satu feature yang sangat bagus. Pada masa kini, kebanyakan game sudah melupakan betapa seronoknya couch gaming ini. Mode ini dapat membina keseronokan antara rakan-rakan dan ahli keluarga lain yang bukan gamer, terutamanya peminat Star Wars, bersama-sama mencuba game ini.

Keputusan: BOLEH BELI OR BOLEH BLAH!?
BOLEH BLAH! – Kalau korang bukan peminat Star Wars, inginkan game yang berat dan lebih kompetitif, serta ingin memainkan sebuah game yang mempunyai Story Campaign yang kukuh, game ini bukanlah untuk korang. Dengan kekurangan variasi dalam map yang disediakan, ia mampu membuatkan korang cepat bosan jika dimainkan dengan terlalu kerap.
Customization dan loadout yang sedikit dan amat mudah untuk di-unlock pastinya akan mengecewakan korang, iaitu ‘competitive gamer’ yang inginkan sistem yang lebih kompleks. Sekali lagi ia akan membuatkan korang cepat bosan kerana mungkin akan terlalu cepat ‘menghabiskan’ game ini.
BOLEH BELI! – Kalau korang adalah peminat Star Wars, ia sudah cukup untuk membuatkan korang menghabiskan beratus-ratus jam ke dalam game ini. Dengan game mode Walker Assault dan Fighter Squadron sahaja sudah cukup untuk membuatkan korang mengimbau segala memori tentang Star Wars. Ditambah pula dengan grafik dan kesan bunyi yang korang wajib hargai betapa uniknya elemen Star Wars yang telah dibawakan DICE ke dalam game ini.
Selain itu, jika korang adalah seorang gamer yang baru sahaja ingin berjinak-jinak ke dalam game yang bergenre shooter, mungkin game ini adalah sangat sesuai untuk dijadikan permulaan. Ia tidak terlalu susah untuk belajar menembak, serta mempunyai cusomization dan loadout yang tidak rumit.
– Kurang variasi dalam game mode yang popular
– Ketiadaan Server Browser
– Kepayahan apabila bermain bersama kumpulan rakan yang ramai
– Bug/glitch semasa queue
– Sistem Partner yang menyusahkan
– Labelling, sistem Spawn & objektif yang berterabur
– Tidak dibenarkan switch Team
– Ketiadaan story campaign
+ Elemen Star Wars yang sangat mengagumkan
+ Grafik yang sungguh memukau
+ Kesan bunyi yang sangat baik
+ Beberapa game mode yang sangat menyeronokkan
+ Kehadiran co-op split-screen
JomBaca: Star Wars: Battlefront: Dapatkan Early Access 4 DLC Akan Datang!


Pengguna Android Dah Boleh Pra-Daftar Metal Slug Infinity Di Google Play Store Sekarang

Rindu dengan siri game klasik Metal Slug?

Tidak lama lagi korang boleh mainkan Metal Slug Infinity di telefon pintar korang. Tidak seperti game bergenre shooter platformer seperti dulu, Metal Slug Infinity membawakan genre idle RPG. Korang hanya perlu menekan beberapa butang untuk melancarkan askar-askar Metal Slug korang.

Setakat ini, karakter-karakter ikonik seperti Eri, Fio, Marco, dan Tarma telah disahkan akan boleh dimainkan dalam game ini nanti.

Pengguna Android dah pun boleh pra-daftar Metal Slug Infinity di Google Play Store melalui pautan ini. Walau bagaimanapun, untuk pengguna iOS ia masih belum boleh mendaftar apa-apa di App Store.
Korang boleh saksikan trailernya di bawah:

Sumber: Siliconera


Ini Pandang Pertama DualSense PS5 Yang Sebenar – 7 Info Baru Yang Didedahkan Dalam Video Ini

Malam tadi, penerbit Summer Game Fest, Geoff Keighley telah memuatnaik satu video yang memperlihatkan secara rasmi controller PS5, DualSense buat pertama kalinya kepada umum. Beliau telah mencuba DualSense dengan bermain Astro’s Playroom, satu demo khas untuk memperkenalkan apakah yang mampu dilakukan oleh DualSense.
Daripada percubaan pertama ini, beliau telah mendedahkan beberapa butiran seperti berikut.

1. Gameplay
Daripada gameplay Keighley bermain Astro’s Playroom, beliau menerangkan bagaimana rasanya apabila memegang controller tersebut apabila gameplay disajikan dengan pelbagai cabaran seperti ribut dan permukaan yang berbeza.
Beliau turut menceritakan bagaimana ada bunyi yang lebih baik dikeluarkan dari DualSense apabila karakter bersentuhan dengan beberapa objek.
2. Lebih Ringan
Keighley mendedahkan yang DualSense secara teknikalnya lebih berat berbanding DualShock 4, namun perbezaannya tidaklah terlalu ketara. Lebih penting, apabila memegang DualSense, ia mempunyai satu perasaan yang lebih ‘sedap’.
3. DualSense vs DS4
Dalam video ini, kita sudah dapat melihat Keighley mengangkat kedua-dua DualSense dan DualShock 4. Dalam satu tweet pula, beliau telah memuatnaik satu gambar yang lebih jelas, meletakkan dua controller dari dua generasi berbeza itu bersebelahan.

A new member of the family. #PlayStation5 #SummerGameFest pic.twitter.com/xuCTkBmq8h— Geoff Keighley (@geoffkeighley) July 17, 2020

4. Bahagian Belakang
Apabila memusing-musingkan DualSense, para penonton akhirnya dapat melihat bahagian belakang controller ini. Sekaligus menidakkan khabar angin sebelum ini yang mengatakan DualSense akan ada beberapa butang tambahan di bahagian belakang. Seperti dapat dilihat dalam gambar di bawah, bahagian belakang DualSense adalah ‘bersih’ dan tiada sebarang butang tambahan.

https://twitter.com/PS5Console/status/1284157697299025925?s=20

5. Warna Lain
Selepas menunjukkan gameplay Astro’s Playroom, Keighley telah berbual bersama ketua pemasaran global PlayStation, Eric Lempel untuk menanyakan beberapa soalan. Antaranya ialah Keighley bertanyakan sama ada DualSense atau konsol PS5 itu sendiri akan mempunyai pilihan warna lain selain warna putih-biru yang telah diperlihatkan.
Lempel nampaknya hanya menjawab mudah, dengan hanya mengatakan, “kami akan bercakap mengenainya pada satu masa nanti. Pada ketika ini, seperti yang kamu sebutkan, ia sudah cukup sukar untuk mendapatkan unit yang kami telah tunjukkan. Tapi kita akan bercakap tentangnya pada satu masa kelak.”
6. Pra-Tempah
Kemudian, Keighley juga menanyakan bilakah pemain boleh mula melakukan pra-tempah untuk PS5. Ini jawab Lempel:
“Saya fikir ia selamat untuk katakan yang kami akan beritahu anda apabila pra-tempah akan dibuka. Kami pada satu waktu nanti akan beritahu kamu bila kamu boleh pra-tempah PS5. Jadi, tolong, jangan rasa macam kamu perlu berlari dan beratur di mana-mana sehingga kamu menerima notis rasmi tentang bagaimana pra-tempah ini akan berjalan.”
7. Jangka Hayat PS4
Seperti banyak yang telah disebutkan oleh Sony sebelum ini, mereka akan tetap menyokong PS4 walaupun PS5 dilancarkan kelak. Makna kata, jangka hayat PS4 tidaklah akan mati sebaik sahaja PS4 dilancarkan. Ini apa yang diperkatakan oleh Lempel:
“Kami yakin yang apabila semua ini digabungkan, termasuk semua fungsi menarik PS5 yang telah kami katakan, ia akan mengangkat pengalaman generasi seterusnya. Dan dalam banyak kes, kami tidak akan mampu membawa semua orang dari konsol sebelum ini kepada pengalaman itu. Kamu perlukan hardware baharu, kamu perlukan peranti baharu untuk merasai apa yang pembangun-pembangun ini ingin kamu alami.”
“PlayStation 4 adalah bahagian penting dalam apa jua yang kami lakukan, dan kami akan terus melakukannya. Terdapat banyak lagi yang bakal tiba daripada PlayStation 4. Saya rasa kita sedang melihat beberapa game terbaik generasi ini dilancarkan pada beberapa minggu ini, dan kami akan teruskannya. PlayStation 5 adalah produk generasi seterusnya, tapi kami mempunyai banyak lagi untuk pemain di PlayStation 4. Ada banyak lagi jangka hayat untuk produk ini.”

PS5 masih lagi mengikut jadual untuk dilancarkan pada hujung tahun ini. Tarikh tepat pelancaran dan harganya masih belum diumumkan.


Rocket League: Ranked Play Kini Dikenali Sebagai Competitive Matchmaking

Tempoh hari, Psyonix telah mengumumkan pengakhiran Musim 1 dan bakal memberikan banyak reward kepada para pemain.

Dengan berakhirnya Musim 1 tersebut, Musim 2 akan bermula pada Februari nanti, di mana update terbaru bakal tiba. Malam tadi, pihak Psyonix telah berkongsi maklumat yang lebih lanjut di Steam Community mengenai apakah pembaharuan yang bakal diperkenalkan untuk Musim 2 kelak.
Terdapat banyak pembaharuan yang bakal tiba. Antara yang menarik perhatian kami adalah ‘Ranked Play’ kini dikenali sebagai ‘Competitive Matchmaking’. Selain itu, mereka juga telah membuang Rank Points untuk Musim 2 ini. Bagi mengelakkan kekeliruan dengan dua sistem point, kini, hanya Skill Rating digunakan dalam semua Division.
Apa yang lebih menarik, nama Division yang digunakan pada Musim 1 (Bronze, Silver, Gold & Platinum) kini digantikan dengan 12 nama Division yang lebih unik. Berikut adalah senarai 12 nama tersebut:

Pihak Psyonix juga menambah, tujuan pembaharuan Musim 2 adalah untuk lebih menekankan lagi kepentingan untuk menang atau kalah dalam bentuk pasukan (kerjasama), di mana pemain tidak seharusnya hanya mementingkan skill individu.
Korang boleh membaca maklumat penuh mengenai update terbaru ini di sini.
Mereka masih belum lagi mengumumkan tarikh yang tepat bilakah update ini akan dikeluarkan, namun, yang pasti ia akan hadir pada Februari 2016.
JomBaca: Rocket League Berjaya Meraih Penghasilan Hampir RM215 Juta!


DotA 2: Jom Usha Team Yang Akan Beraksi Untuk Manila Major 2016

Berakhirnya pertandingan ESL One Manila 2016 tempoh hari menandakan semakin dekat kejohanan terbesar di dalam arena DotA 2 menghampiri kita.

Manila Major 2016 yang akan bermula pada 7 Jun 2016 nanti akan berlangsung di  di Mall Of Asia Arena, Manila, Filipina. Sebanyak 16 pasukan yang akan bertanding bagi merebut trofi kejuaraan dan juga wang tunai sebanyak RM 11,700,000.
12 pasukan akan menyertai Manila Major 2016 ini secara jemputan manakala 4 lagi pasukan secara peringkat kelayakan.
Jom kita usha 12 pasukan yang layak menerusi jemputan:

Wow banyak pasukan otai yang menyertai pertandingan kali ini di samping juara ESL One Manila 2016 iaitu Wings Gaming. Pasukan Malaysia juga turut sama menyertai iaitu Fnatic.
Ayuh peminat-peminat DotA 2 tanah air kita berikan sokongan yang padu kepada Fnatic dan berdoa semoga mereka dapat melakukan yang terbaik untuk Manila Major 2016!
ADIOS!!


Berentap Di Meja Pinball Dengan Skyrim, Doom dan Fallout!

Bethesda Pinball akan diterbitkan tidak lama lagi.

Hasil kerjasama Zen Studios dan Bethesda, kini pemain berpeluang mencuba meja-meja pinball yang bertemakan Skyrim, Doom dan Fallout. Ia akan mengetengahkan fungsi seperti leaderboards, score tracking, kebolehan sosial dan macam-macam lagi.
DLC Bethesda Pinball bakal boleh diperolehi untuk Pinball FX2 di PC, PS4 dan Xbox One mulai 6 Disember.


Lelaki Ditikam 7 Kali Kerana Magic: The Gathering Card Game! Apa Nak Jadi Ni!

Harap pembaca-pembaca JomGaming masih waras dan tak mempunyai keagresifan sebegini ya!

Elijia Dale Creech, seorang pemain Magic: The Gathering yang berusia 31 tahun kini telah ditahan reman oleh pihak Polis Minnesota kerana melakukan serangan merbahaya keatas pesaingnya yang berumur 20 tahun.
Menurut laporan, perkara ini bermula dengan hanya pertikaman lidah antara 2 individu namun begitu Creech hilang sabar dan telah menyerang mangsa dibahagian muka dan leher sebanyak 7 kali.
Mangsa telah dibawa ke Hospital dan kini dilaporkan stabil manakala Elijia Dale Creech akan menerima tuduhan melakukan serangan dengan sengaja.
Sumber: Fox9.


SilentSquad_ShahirMuzafar Juara PES 2016 Fighter X Tournament Dalam Event Yang Penuh Meriah

Ampang, Kuala Lumpur menjadi saksi medan pertempuran penuh debaran antara pemain-pemain PES terbaik Malaysia.

Semalam, PES League Malaysia bersama Fighter X: The Gamers Lounge telah menganjurkan satu tournament PES 2016 yang dihadiri oleh 64 pemain terbaik PES dari seluruh negara, termasuk seorang pemain yang datang jauh dari Sarawak.
Sebagai rakan media, JomGaming turut memeriahkan tournament ini dengan menghantar seorang wakil sebagai peserta (penulis).
Setelah seharian mencari 4 pemain terbaik antara yang terbaik, semi-finalis telah diisi oleh pemain-pemain dari 4 clan yang berbeza. Mereka adalah Degasa_Erwan, JomGaming_Tobeng (penulis), SilentSquad_ShahirMuzafar dan MisaiFix_Iqslayerz.
Semi-Final 1
(Mula pada 3:50 dalam video di atas)
Semi-final 1: Degasa_Erwan vs JomGaming_Tobeng
Slot pertama di Final telah diisi oleh Degasa_Erwan selepas berjaya melakukan comeback terhadap JomGaming_Tobeng. Beliau berjaya menterbalikkan kedudukan dengan menjaringkan 2 gol lewat, seterusnya memenangi perlawanan dengan keputusan 2-1.
Semi-Final 2
(Mula pada 26:40 dalam video di atas)
Semi-final 2: SilentSquad_ShahirMuzafar vs MisaiFix_Iqslayerz
SilentSquad_ShahirMuzafar pula telah mengesahkan tempatnya di Final selepas menerima tentangan yang hebat daripada MisaiFix_Iqslayerz. Perlawanan disajikan dengan jumlah jaringan yang banyak dan akhirnya pada minit-minit akhir, SilentSquad_ShahirMuzafar menjaringkan gol kelima seterusnya menamatkan perjalanan MisaiFix_Iqslayerz dengan keputusan 5-4.
Penentuan Tempat Ketiga/Keempat
(Mula pada 47:55 dalam video di atas)
Penentuan tempat ketiga/keempat: JomGaming_Tobeng vs MisaiFix_Iqslayerz
Di penentuan tempat ketiga/keempat, debaran yang dirasai juga tidak kurang mencemaskan. Selepas terikat dengan jaringan 1-1, JomGaming_Tobeng dan MisaiFix_Iqslayerz telah diasak ke sepakan penalti. MisaiFix_Iqslayerz mengesahkan tempat ketiga selepas memenangi sepakan penalti tersebut 6-5.
Final
(Mula pada 1:14:05 dalam video di atas)
Final: Degasa_Erwan vs SilentSquad_ShahirMuzafar
Akhirnya, perlawanan Final yang ditunggu-tunggu telah tiba. Degasa_Erwan dan SilentSquad_ShahirMuzafar, dua pemain yang diundi di kumpulan yang sama, kedua-duanya mengungguli kumpulan tersebut dengan jumlah mata yang sama (15 mata) – kini bertemu kembali untuk menyelesaikan perseturuan tersebut di perlawanan Final.
Group 2, di mana Degasa_Erwan dan SilentSquad_ShahirMuzafar mengungguli dengan 15 mata sama.
Jaringan Degasa_Erwan dan SilentSquad_ShahirMuzafar terikat 1-1 selepas 90 minit bermain. Dalam masa tambahan, SilentSquad_ShahirMuzafar telah membuktikan bahawa beliau lebih layak untuk dinobatkan sebagai juara untuk tournament pada kali ini. SilentSquad_ShahirMuzafar merangkul kejuaraan selepas menewaskan Degasa_Erwan 3-1.
Berikut adalah senarai pemenang bersama hadiah yang diperolehi mereka:

Juara: SilentSquad_ShahirMuzafar – RM600 dan medal.
Naib Juara: Degasa_Erwan – RM300 dan medal.
Tempat ketiga: MisaiFix_Iqslayerz – RM100, power bank dan medal.

Para pemenang PES 2016 Fighter X Tournament
Berikut adalah senarai Top 32 selepas melepasi peringkat kumpulan:

Berikut adalah 8 pemain quarter-finalis:

Tahniah kami ucapkan kepada para pemenang dan syabas kepada semua pemain yang turut sama-sama memeriahkan lagi arena PES di negara ini khususnya, dan scene eSports tanah air amnya.
Setinggi penghargaan juga kepada PES League Malaysia kerana telah menganjurkan satu tournament yang berjalan lancar dan professional. Anda boleh terus menyokong dan ketahui perkembangan terkini komuniti PES di Malaysia di Facebook page mereka di sini.
Jutaan terima kasih juga kami ucapkan kepada Fighter X: The Gamers Lounge kerana telah menyediakan venue yang selesa dan kemas untuk melancarkan tournament ini berlangsung. Anda boleh memberikan sokongan kepada mereka dengan lawati Facebook page mereka di sini.

Jumpa lagi dalam tournament PES akan datang! Majulah eSports untuk negara!


Video Unboxing King of Fighters XIV Daripada Atlus USA Tonjolkan Kandungan Edisi Premium!

Walaupun sebahagian peminat KoF telah mendapatkan edisi game ini yang leak dari minggu lepas, Atlus telah menerbitkan video unboxing edisi premium KOF XIV, “Burn to Fight”!

Para peminat akan mendapat barang-barang seperti berikut:
– Artbook 144 mukasurat
– CD OST sebanyak 3 keping, dengan 60 track musik!
– Steelbook
– Collector’s Box
Kesemua ini boleh didapati pada harga USD 79.99 (sekitar RM 318.83)! Kalau korang seorang pengumpul edisi-edisi seperti ini, jangan lengah-lengah lagi dan preorder sekarang!
King of Fighters XIV akan dilancarkan pada 23 Ogos bagi PlayStation 4.


Aria Chronicle: Boleh Beli or Boleh Blah!?

Antara ritual tradisi yang diturunkan dari generasi ke generasi dalam darah keluarga diraja atau serangan raksasa yang bakal menggoncangkan dunia. Manakah yang Aria akan pilih? Itulah yang akan berlaku dalam pengembaraannya.

Aria Chronicle merupakan sebuah game strategi turn-based role-playing game (RPG) yang dibangunkan oleh Studio N9 dan diterbitkan oleh CREST untuk platform PC dan akan hadir ke Nintendo Switch pada tahun ini nanti.
PLOT
Aria Chronicle mengisahkan tentang seorang puteri dari kerajaan Tamageria bernama Aria yang menjelajah bersama dengan Paladin Tila dan pembantunya Gerom dalam misi menyempurnakan ritual yang diturunkan dari generasi ke generasi dalam darah keluarga diraja.
Namun, semua perancangan mereka menyimpang jauh apabila perjalanan mereka diganggu oleh sekumpulan penganut ajaran sesat yang mahu menghidupkan kembali naga kegelapan yang pernah memusnahkan kerajaan Tamageria dulu. Kumpulan penganut ajaran sesat itu menyimpan dendam terhadap kerajaan Tamageria dan mereka mahu membina dunia yang lebih baik.

Maka, puteri Aria, Paladin Tila dan Gerom bekerjasama dengan penduduk kampung Latebra untuk menghalang misi kumpulan penganut ajaran sesat daripada menghidupkan kembali naga kegelapan.

Walaupun plotnya nampak biasa, tapi setiap babak dalam cerita ini cukup untuk membuatkan pemain tertunggu-tunggu apa yang akan berlaku seterusnya kerana ia seperti satu isu membawa kepada isu lain yang perlu dirungkai oleh Aria. Pemain yang mahu mengetahui dengan lebih mendalam tentang Tamageria juga boleh mencari codex di dalam dunia dungeons.
Setiap karakter diperkenalkan dengan baik dan setiap teks dialog juga ada humor dan suspensnya. Malah, dialog yang dipertuturkan dalam game ini juga dalam Bahasa Jepun, jadi pemain takkan rasa sunyi semasa melihat setiap babak teks dialog. Bagi penulis, plotnya menarik dan tidak membosankan.
GAMEPLAY
Terdapat 12 job atau kelas yang boleh pemain pilih untuk Aria dalam menentukan gaya permainan mana yang pemain mahukan. Antara kelas yang disediakan adalah seperti Warrior, Paladin, Mage, Ranger, Rogue, Priest, Exile dan banyak lagi. Setiap kelas mempunyai skill tersendiri dan juga mempunyai kelebihan dan kekurangan dari segi serangan mahupun pertahanan. Ada beberapa kelas berbeza jika digabungkan tenaga mereka mampu menghasilkan kombo yang kuat.

Di kampung Latebra, pemain boleh lakukan beberapa perkara di sini. Village hall menyediakan tempat di mana jika item tidak muat dimasukkan dalam inventory pemain, item itu akan dihantar ke village hall. Namun, penulis merasakan fungsi itu tidak berfungsi dengan baik kerana setiap kali ia berlaku, item yang tidak muat tidak pernah dihantar ke sana. Tavern pula menyediakan fungsi untuk pemain mengupah pahlawan-pahlawan, pemain boleh membawa sehingga lima orang dalam pertarungan.

Smithy ialah tempat di mana pemain boleh beli dan cipta senjata. Alchemy lab berfungsi sebagai tempat untuk membeli potion HP, mana dan sebagainya. Jika ada ahli yang mati dalam pertempuran, mereka boleh dihidupkan semula di Church. Black market pula tempat untuk membeli item rare. Semua tempat yang disebut di atas boleh ditingkatkan fungsi mereka supaya pemain boleh beli dan cipta items yang lebih kuat dan rare.
Terdapat main quest dan repeatable quest. Repeatable quest boleh dimainkan berulang kali dengan tujuan untuk tingkatkan level pemain, kumpulkan sumber dan coins. Main quest pula mengikuti jalan cerita dengan cut scene dipaparkan. Namun, penulis mengharapkan semasa babak dipaparkan, fungsi auto next scene disediakan sebagai alternatif selain perlu klik secara manual untuk pergi ke babak lain.

Main quest dan repeatable quest ini dipanggil sebagai dungeons. Map dungeon dibahagikan kepada beberapa blok seksyen. Setiap seksyen mungkin pemain akan jumpa chest, perangkap, sumber yang boleh dikumpulkan dan juga monster. Setiap perjalanan akan memakan tenaga mental setiap ahli. Jika rendah sangat tenaga mental mereka, ahli kumpulan akan meninggalkan dungeon.

Dalam mode pertarungan, setiap karakter mempunyai giliran masing-masing sebelum boleh lakukan serangan. Pemain boleh merancang strategi bilakah mahu melepaskan serangan, pertahanan dan lakukan serangan ultimate. Ada beberapa main quest di mana pemain akan bertempur dengan boss. Dungeon yang telah diselesaikan, pemain akan diberikan ganjaran experience points dan coins.

Kesemua sumber yang telah dikumpulkan atau coins yang diperolehi, pemain boleh gunakan untuk beli atau cipta senjata, armor dan item-item lain. Setiap senjata mempunyai kelebihan dan kekurangannya. Namun, penulis mengharapkan apabila armor di badan dan anggota-anggota lain dipakaikan pada karakter, imej penampilan mereka akan diubah, tapi tidak. Yang diubah hanyalah senjata sahaja, jadi perasaan seperti pemain memang sedang tingkatkan kekuatan karakter tidak terasa kerana tiada perubahan imej pada karakter.
Selain main quest, mode arena juga disediakan bagi mereka yang mahukan cabaran yang lebih dan untuk dapatkan item yang lebih rare. Namun, agak kurang berminat dengan mode itu kerana ia agak repetitif. Penulis melawan monster yang sama seperti di main quest dan repeatable quest. Adalah lebih baik jika monsters khas yang dikhususkan untuk mode arena sahaja disediakan supaya memberikan kelainan kepada pemain.

Walaupun ada beberapa kekurangan, tapi ia adalah kekurangan kecil sahaja. Jika pemain betul-betul tumpukan untuk tingkatkan level karakter, kumpulkan sumber dan coins ke tahap maksimum dengan melakukan repeatable quest dan main quest, pemain boleh capai masa bermain sehingga 30 jam.
GRAFIK
Penulis suka dengan grafik 2D yang dipaparkan dalam Aria Chronicle. Setiap karakter dan monsters mempunyai reka bentuk yang menarik dan unik. Lokasi seperti hutan, padang pasir, pergunungan salji dan lain-lain juga dipaparkan dengan visual gaya seni yang menarik untuk dilihat. Secara keseluruhan, grafik Aria Chronicle baik dan menarik.
MUZIK
Aria Chronicle mendendangkan soundtrack yang boleh melahirkan situasi dan emosi yang berbeza mengikut lokasi. Sebagai contoh, lokasi pergunungan salji mempunyai lagu yang seakan-akan kisah dongeng. Tapi apabila lokasi berubah ke bandar terbiar, lagu mula berubah kepada lebih serius dan menyeramkan. Muzik juga baik dalam Aria Chronicle.
+ Jalan cerita yang best dan tidak membosankan+ Gameplay yang baik+ Grafik menarik dan reka bentuk setiap karakter best+ Muzik yang dapat melahirkan pelbagai emosi
– Imej penampilan karakter tidak berubah walapun memakai item lain– Mode arena yang biasa dan repetitif


Saksikan Keseronokan PewDiePie Dan Marzia Bercuti Di Kuala Lumpur Dalam Vlog Terbaru!

Apabila pasangan selebriti Youtube ini menjejakkan kaki mereka ke Kuala Lumpur buat kali pertama – memang happening!
Sepanjang minggu lalu, kita digemparkan dengan kehadiran Youtuber tersohor, Felix Kjellberg atau lebih dikenali dengan PewDiePie dan teman wanitanya, Marzia Bisognin di Kuala Lumpur untuk bercuti. Media sosial tempatan kecoh dengan gambar-gambar para peminat yang sempat merakam detik-detik mereka apabila berjumpa dengan pasangan ini di sekitar ibu kota.
Terbaru, dalam video terbaru yang dimuat naik di channel Marzia (CutiePieMarzia), beliau telah berkongsi pengalaman-pengalaman mereka di sekitar Kuala Lumpur. Jom layan:
https://www.youtube.com/watch?v=ezkL0MAjQb8
Berikut pula adalah gambar-gambar sekitar KLCC dan Batu Caves yang dimuat naik oleh PewDiePie di akaun Instagram-nya:

 View this post on Instagram

 We are in Malaysia!!
A post shared by  PewDiePie (@pewdiepie) on Aug 22, 2016 at 2:27am PDT

 View this post on Instagram

 Exploring the batu caves in Kuala Lumpur.
A post shared by  PewDiePie (@pewdiepie) on Aug 23, 2016 at 8:35am PDT

 View this post on Instagram

 We had a great time! Bye Malaysia. (Shirt: @doomsdayco)
A post shared by  PewDiePie (@pewdiepie) on Aug 24, 2016 at 10:38am PDT


Bersedia Untuk Bergasak Dalam Horde Mode Version 3.0 Dalam Gears of War 4!

Video terbaru dari developer The Coalition menasihati korang jangan sesekali bertarung seorang diri dalam mode horder 3.0 ini.

Horde 3.0 akan menyatukan 5 pemain dalam satu pasukan dan mereka perlu menentang 50 wave musuh dan setiap wave yang ke-10, satu boss akan hadir bersama.
Mode ini akan mengetengahkan pelbagai ciri baru termasuklah class, kebolehan, senjata dan gajet-gajet. Pemain akan diberi peluang untuk memilih 1 daripada 5 class yang unik iaitu soldier, sniper, scout, heavy, dan engineer.
Gears of War 4 bakal tiba pada 11 Oktober ini untuk PC dan Xbox One.
https://youtu.be/Z7SF0tlFT1s


Projek Minecraft Ini Sedang Mencipta Bumi Dalam Game Dengan Saiz Sebenar, Skala 1:1

Apakah ciptaan dalam Minecraft yang paling mengagumkan pernah korang saksikan? Atau idea ciptaan paling hebat yang pernah korang terfikir? Semua itu mungkin tidak cukup menakjubkan seperti ciptaan terbaharu ini.

Seorang pemain, iaitu PippenFTS, sedang mencipta Bumi dalam Minecraft dengan saiz sebenar planet yang kita diami ini, iaitu skala 1:1 — salah satu projek terbesar yang pernah dibangunkan oleh mana-mana pemain Minecraft sebelum ini.
Pasti ramai tertanya bagaimana keluasan Bumi yang begitu besar itu boleh dibikin ke dalam sebuah game. Untuk game asal Minecraft, semestinya pemain tidak mampu melakukannya kerana beberapa kekangan yang ada dalam game. Untuk projek ini, dua jenis mod telah digunakan, iaitu Terra 1-to-1 dan Cubic Chunks.
Cara yang digunakan ialah kedua-dua mod ini akan menarik data daripada Google Maps, seterusnya membenarkan permukaan Bumi diterjemahkan ke dalam game, serta membuang segala kekangan dalam game asal seperti ketinggian maksimum yang boleh dicapai, bagi mencipta Bumi yang benar-benar saiz sebenar.
Cita-cita PippenFTS tidak terhenti setakat mencipta geografi semulajadi Bumi sahaja. Langkah beliau seterusnya adalah untuk turut mencipta semula segala bangunan yang pada ketika ini berdiri di atas muka Bumi. Semestinya, setiap bangunan tidak mampu dilakukannya secara bersendiri, maka PippenFTS telah membuka sebuah komuniti — digelar ‘Build the Earth’ — untuk menjemput pemain-pemain lain turut mencipta struktur-struktur ciptaan manusia ini.
Untuk mengetahui perkembangan terkini projek ini, korang boleh ikuti di setiap platform yang PippenFTS telah sediakan seperti di bawah:

Youtube
Reddit
Twitter
Instagram
Discord

Mungkin korang juga boleh turut menyumbang membina bangunan-bangunan yang ada di Malaysia! Tak sabar kami untuk saksikan apakah hasil akhirnya nanti!
Terima kasih, GameRant.